Ekologia - Wikipedia, entziklopedia askea.\nEkologia izaki bizidunen eta beren ingurumenaren arteko harremanak, energia eta materia fluxuak, banaketa eta ugaritasuna aztertzen dituen zientzia da. Grezierazko "oikos" (etxea) eta "logos" (ezagutza) hitzek osatzen dute izena\nZientzia integratzaila da, biokimika, fisiologia, genetika, etologia, eboluzioa, fisika, meteorologia, geologia eta kimikan oinarritu egiten baita; kontzeptu eta ikerketa metodo gehienak gainontzeko zientzietatik hartzen dira beraz. Ezagutza honen biologiarekiko estutasuna dela eta, bere jakintzagai bat dela onartzen da.\n2 Kontzeptu esanguratsuak\n2.1 Landare-talde eta bioma\n2.3 Energia eta elikagaiak\n2.5 Populazioak eta komunitateak\n2.7 Habitata eta nitxoa\n2.8 Populazioaren hazkunde tasak\n3 Gizakiaren ekologia\n3.2 Muturreko inguruneetara egokitzea\n4 Ekologiaren ikuspuntuak\nIzaki bizidunen arteko eta hauen eta eremu abiotikoaren arteko elkarrekintzak aztertu zituztenetatik Aristoteles, Galileo Galilei, Linnaeus, Charles Darwin, Alfred Russel Wallace, Adam Smith, Tomas Robert Malthus eta Sir Isaac Newton aipa daitezke. Ekologiaren oinarria eta izena jarri zuena Ernst Haeckel alemaniarra izan zen, ekologia terminoaren sortzailea. Ezagutza hau sortzen jarraitu zutenen artean Humboldt, Eugem Warming eta Christen Raunkiaer daude.\nNeurri batean, ekologia modernoa Charles Darwinekin hasi zen. Eboluzioaren teoria adieraztean, Darwinek gauza bat nabarmendu zuen batez ere, nola organismoak hautaketa naturalaren bidez egokitu ziren ingurunera. Era berean, garrantzi handiko ekarpenak egin zituen, besteak beste, Alexander von Humboldt landare geografoak, landareak munduan nola banatzen diren aztertuz.\nLandare-talde eta biomaAldatu\nLandare sail zabalei landare talde esaten diete ekologo europarrek, eta bioma, berriz, Ipar Ameriketakoek. Bi hitzen arteko alde nagusia da biomek landareoi elkartutako animaliren baitan. Bioma handiek, baina, landare bizitzaren forma nagusien izena hartzen dute. Latitudearen, goratasunaren, eta horiei lotutako hezetasun eta tenperatura erregimenen eraginpean, lurreko biomak aldatuz doaz tropikoetatik artikora: basoak (baso mota desberdinak), larreak, mendiak, basamortuak. Bioma horietan haiei lotutako ur gezatako komunitateak ere sartzen dira: aintzirak, urmaelak eta hezeguneak. Itsas inguruneek (ekologo batzuek biomatzat dauzkate) ozeanoa, kostaldeko eskualdeak (sakonera gutxiko urak), eskualde bentonikoak (ozeano hondoak), kostalde harritsuak, hondartzak, eta itsas bokaleak hartzen dituzte beren baitan.\nSir Arthur George Tansley landare ekologoak 1935ean indarrean jarritako esapidea, habitat bakoitzaren osotasun kontzeptua nabarmentzen duena. Sistema bat elkarren mendean dauden zatien multzoa da; batasun bat balitz bezala funtzionatzen du eta sarrera-irteerak ditu. Ekosistema batek parte nagusi hauek ditu: ekoizleak (landare berdeak), kontsumitzaileak (animalia belar eta haragi jaleak), organismo deskonposatzaileak (onddoak eta bakterioak), eta osagai abiotikoak (materia organiko hila eta lurreko eta uretako elikagaiak). Ekosistemaren sarrera nagusiak eguzki energia, ura, oxigenoa, karbono dioxidoa eta nitrogenoa dira. Irteerak, berriz, arnasketak sortutako beroa, ura, oxigenoa, karbono dioxidoa eta elikagaiak. Indar bultzatzaile nagusia eguzki energia da.\nEnergia eta elikagaiakAldatu\nEkosistemek eguzki energiaren eta elikagaien bidez funtzionatzen dute. Landareek argiaren energia fotosintesi bidez energia kimikoa (karbono hidratoak eta beste osagai batzuk) bihurtu eta baliatzen dute. Energia hori ekosistema osora zabaltzen da jatean edo jana izatean oinarritzen den urrats sail batean zehar (sare trofikoa). Energia eskualdatzean, urrats bakoitzak zenbait maila trofiko (elikadura maila) ditu: landareak, belarjaleak, haragijaleak, eta organismo deskonposatzaileak. Landareetan finkatutako energiaren zati batek baizik ez du bide hori egiten, produkzioaren janari sarea deitua. Sarean erabiltzen ez den landare eta animalia materiak (eroritako hostoak, adarrak, sustraiak, enborrak eta animalia hilen gorputzak) usteltze prozesuaren elikadura sarea hornitzen du. Materia hilez elikatzen diren bakterioak, onddoak eta animaliak produkzioaren elikadura sareari lotutako maila trofiko gorenetarako energia iturri bihurtzen dira. Horrela, izadiak erabat baliatzen du landareetan hasieran finkatutako energia. Elikadura sare bietan maila trofikoen kopurua mugatua da, eskualdatze bakoitzean energia asko galtzen baita (beroa arnasketan). Beraz, maila trofiko bakoitzak hari eusten dionak baino energia gutxiago dauka. Hori dela eta, basahuntzak (belarjaleak), adibidez, otsoak (haragijaleak) baino ugariagoak dira. Energia jarioak ziklo biogeokimikoa (elikagaien zikloa) hornitzen du. Elikagaien zikloa materia organikoa landareek baliatzeko moduren batean askatzean hasten da. Landareek lurreko eta uretako elikagaiak beretzen dituzte eta beren ehunetan metatzen. Elikagaiak sare trofikoan zehar igarotzen dira maila trofiko batetik bestera. Landare eta animalia asko beste inork jan gabe geratzen direnez, azkenean, beren ehunetako elikagaiak, usteltze prozesuaren elikadura sarean ibili ondoren, bakterio eta onddoen ekintzen bidez askatzen dira; prozesu horretan gai elkartu organiko konplexuak gai elkartu inorganiko bakunak bihurtzen dira, eta landareak beretzeko moduan geratzen dira.\nElikagaiak ekosistemen barruan zirkulatzen dute. Hala ere, galerak eta irteerak izaten dira, eta horiek sarreraren bidez orekatu behar dira, ekosistemak funtzionatzeari utziko ez badio. Haitzen higaduraren ondorioz, aireak dakarren hautsez, eta prezipitazioen bidez sartzen dira elikagaiak sisteman. Lurreko ekosistemek elikagaiak galtzen dituzte urak eramanak eta urretako ekosistemetan eta horiei dagozkien lur beheretan utziak. Higadurak, zuhaitz mozketak eta uztak elikagai kopuru handia erauzten dute lurretik. Horien ordez beste batzuk sartzen ez badira, ekosistema pobretu egiten da. Horregatik simaurtzen dira lursailak. Elikagai sarrera irteera baino askoz handiagoa denean, ekosistemaren elikagai zikloak gainezka egiten du, eta kutsadura gertatzen da. Lursailetan higaduraz eta lixibazioz galtzen diren elikagaiak, hirietako ur zikinekin eta industria hondakinekin batera, ibaietara, aintziretara edo estuarioetara iristen dira. Gai kutsagarri horiek jasan ezin dituzten landareak eta animaliak hil egiten dira. Industrialde handietan, sufre dioxidoez eta nitrogeno oxidoez betetako hodeietan, gai horiek azido sulfuriko eta nitriko bihurtzen dira, uretan nahasturik, eta euri azido gisa erortzen dira lurrera, lur eta ur ekosistema zabaletan. Euri horrek azido-base proportzioak aldatzen ditu ekosistema batzuetan, arrainak eta uretako ornogabeak hiltzen ditu, eta lurraren azidotasuna handitzen du, iparreko ekosistemetan eta azidoa neutralizatzeko kareharririk ez dutenetan basoaren hazkuntza eragotziz.\nPopulazioak eta komunitateakAldatu\nEkosistema bateko unitate funtzionalak organismoen populazioak dira, energia eta elikagaien ibilbideak. Populazio bat mota bereko organismo talde bat da, espazio eta denbora elkarrekin dutenak. Ekosistema bateko populazio taldeek harreman mota desberdinak izaten dituzte. Elkarren mendeko populazio horiek ekosistemaren zati biotikoa hartzen duen komunitatea sortzen dute.\nKomunitateak zenbait ezaugarri ditu: mota nagusitasuna eta aniztasuna, besteak beste. Mota bati elkartutako motetan eragiten duten ingurune baldintzak menderatzean gertatzen da nagusitasuna. Baso batean, adibidez, mota nagusia zuhaitz mota bat izan daiteke, edo bat baino gehiago: haritza eta izeia, adibidez. Itsas komunitate batean organismo nagusiak muskuiluak edo ostrak bezalako animaliak izaten dira. Nagusitasunak komunitate bateko mota aniztasunean eragin dezake, aniztasuna ez baitagokio soilik hura osatzen duten kideen kopuruari, baizik eta, baita ere, bakoitzak hartzen duen proportzioari. Egituratzeko moduak agerian uzten ditu komunitate baten ezaugarri fisikoak. Lurreko komunitateetan, egituratzea landareek haztean hartzen duten formaren araberakoa izaten da. Komunitate bakunetan, bi geruza izan ohi dira, larretan adibidez lurra eta belar geruza. Baso batek, berriz, zenbait geruza izan ditzake: lurra, belarra, zuhaixkak, zuhaitz txikiak, zuhaitz garaiak. Geruza horiek eragina dute faunaren ingurune fisikoan eta habitat aniztasunean. Uretako komunitateetako geruza mailaketa bertikalak, berriz, baldintza fisikoen eragina jasotzen du: sakonera, argitasuna, tenperatura, presioa, gazitasuna, oxigeno eta karbono dioxidoaren kopurua.\nHabitata eta nitxoaAldatu\nLandare edo animalia mota bat, edo multzo bat, bizi den inguruneari habitat esaten zaio. Habitat bakoitzaren barruan, organismoek gune edo nitxo desberdinak hartzen dituzte. Hosto erorkorreko basoan bizi diren hegazti batzuen nitxoa hosto artean bizi diren intsektuez elikatzea da. Zenbat eta geruza gehiagotan banatua egon komunitate bat, orduan eta nitxo osagarri gehiagotan banatua egongo da haren habitata.\nPopulazioaren hazkunde tasakAldatu\nPopulazioek jaiotza tasa bat dute (populazio eta denbora banako bakoitzeko sortutako kume kopurua), heriotza tasa bat (heriotza kopurua denbora banakoko), eta hazkunde tasa bat. Populazioaren hazkunde eragile nagusia jaiotzak dira, eta urritze eragile nagusia, heriotzak. Jaiotza kopurua heriotza kopurua baino handiagoa denean, populazioa ugaldu egiten da, eta alderantziz gertatzen denean, berriz, urritu. Jaiotza kopurua eta heriotza kopurua bat datozenean, populazioak ez du ez aurrera ez atzera egiten, eta orduan hazkunde tasa zero dela esaten da. Ingurune egokian sartuz gero, baliabide ugarirekin, populazio txiki batek hazkunde geometriko esponentziala izan dezake. Populazio askok hazkunde esponentziala izaten dute habitata kolonizatzeko lehen etapetan, gutxi ustiatutako nitxo batez jabetuz, edo beste populazio batzuk kanporatuz. Esponentzialki ugaltzen segitzen duten populazioek, baina, baliabideak agortzen dituzte, eta gainbehera azkarra izaten dute, hondamendia eragiten duen gosete, izurrite edo beste mota batzuekiko lehiaren ondorioz. Oro har, hazkunde ziklo esponentzialak dituzten landare edo animalia populazioek ondorengotasun zabala izaten dute. Bizialdi laburra izaten dute, azkar sakabanatzen dira, eta ingurune gogorrak edo eraldatuak kolonizatzeko ahalmena dute. Beste populazio batzuk, hasieran, esponentzialki ugaltzen dira, eta logistikoki gero; hau da, hazkundea urrituz doa populazioa handitu ahala, eta ingurunea iraunarazteko ahalmenaren mugara iristean egonkortu egiten da. Zenbait mekanismo erregulatzaileren bidez, populazioek nolabaiteko oreka lortzen dute tamainaren eta eskura dituzten baliabideen artean. Ugaltze mota hori duten animaliek ume gutxiago izaten dituzte, baina arretaz zaintzen dituzte; landareek hazi handiak sortzen dituzte, elikagai erreserba handiekin. Organismo horiek bizialdi luzea dute, sakabanatze tasa txikiak, eta nekez kolonizatzen dituzte eraldatutako habitatak. Populazio dentsitatea aldatzen denean jaiotza eta heriotza tasak aldatzen dituzte, sakabanatzen ibiltzearen beharrik gabe. Populazioa baliabideak agortzeko zorian dagoenean, jaiotza tasa murriztu egiten da, eta izaki gazte eta helduen heriotza tasa, berriz, handitu.\nGizakien eta beren ingurunearen arteko harremanen azterketa. Gizakiaren ekologistek gizakiek beren genetika, fisiologia, kultura eta portaera ingurune fisiko eta sozialera nola egokitzen duten aztertzen dute.\nGizakien eta beren ingurunearen arteko harremanen azterketa ez da gauza berria. Greziarrek ingurune fisikoak kultura eta portaera zehazten zituela uste zuten. Haien ustean klima beroak jendea geldo bihurtzen zuen eta aldaketa ugariko klimak, berriz, osasun eta oreka iturri ziren. Ikuspegi hori ("ingurune determinismoa") indarrean egon da XX. mendea arte. Hala ere, XIX. mendean zehar arkeologia eta etnografia datuak ugaritzen hasi ziren ahala, argi geratu zen gizakia kulturaz baliatu zenetik inguruneko eragozpenak gainditzeko, ingurunearen eragina gizartean ez dela hain handia izan. Tarteko ikuspegi bat bada, aleman etnologo Franz Boasek "posibilismoa" deitu zuena; ikuspegi horren arabera, inguruneak kultura baldintzatzen du, aukera batzuk definitzen baititu; aitzitik, faktore historiko eta kulturalek aukera horietako bat egiteko orduan dute eragina. 1940ko hamarraldiaren bukaeran, estatubatuar antropologo Julian Stewardek gizakiak sistema ekologiko baten parte direlako ideia sartu zuen. "Ekologia kulturala" terminoa erabili zuen, eta bultzada handia eman zion ehiztari-biltzaile, artzain eta nekazari gizarteen ikerkuntzari. Hala ere, 1960ko hamarraldia arte "ekologia kulturala" eta "ekologia biologikoa" kontzeptuek ez zuten "gizakiaren ekologia" kontzeptu modernoan bat egin. Gaur egun, gizakiaren ekologia marko ekologiko eta ebolutibo zabal baten barruan sartzen da, eta besteak beste, gizakiak ingurunean duen eragina, elikadura, hondamendi ekologikoak eta demografia ditu aztergai.\nMuturreko inguruneetara egokitzeaAldatu\nGizakiek arrakastaz kolonizatu dituzte planetako ia alderdi guztiak, hala basamortu kiskalgarriak nola izotzezko eremu hotzenak. Beraz, gizakia oso ingurune desberdinetara egokitzeko gauza izan da. Klima hotzean hazitako gizabanakoak txikia eta sendoa beharko du izan, eta klima beroan hazitakoak, berriz, luzexkoa eta argalagoa. Hori horrela da bero galera erregulatzeko, eta prozesua atzeraezina da hazkundea behin bukatuz gero. Beste erantzun fisiologiko batzuk malguagoak dira. Gizakiak dardaraz egoten dira ingurune hotzetara egokitzeko, eta metabolismo basala handitzen dute gorputzaren tenperatura igotzeko. Aitzitik, gizakia klima beroetara bi asteren buruan egokitzeko gauza da bihotz taupadak gutxituz eta izerdia handituz. Hala ere, jantziak eta beste egokitzapen kulturalak ere garrantzi handikoak dira. Ande mendietan klima hotzetan bizi diren herrietan artilezko arropa kolore ilunekoak erabiltzen dituzte beroa mantentzeko; basamortuan, berriz, jantzi lasaiak erabiltzen dituzte, azala eguzki argiaren ondorio kaltegarrietatik babesteko, eta gorputza egurasteko, bide batez.\nGiza taldeen egitura nomadak izan, nekazariak izan, edo ehiztari-biltzaileak izan iraupen eskemen ondorio da batez ere, eta horretan garrantzi handia du elikadurak. Elikagaiak eskura izatean edo ez izatean, baina, alde handiak daude herri batzuetatik besteetara, eta hori argi islatzen da herrion dietan. Amazonasko indiarrentzat eta Australiako indigenentzat, adibidez, intsektuak proteina eta gantz iturri ezinbestekoa dira. Dieta, baina, faktore genetikoen araberakoa ere izan daiteke. Gizaki heldu askok ezin du esnerik hartu, laktosa desegiteko behar den laktasa entzima sortzen ez duelako. Artzain eta nekazari herriek "laktosa eramateko" modua lortu dute eta esnea garrantzi handikoa da beren dietan. Elikagai beharrak asko aldatzen dira herri batzuetatik besteetara. Beren lurraldeko baldintza gogorretara egokitzeko, inuitek beste herriek baino bi aldiz kaloria gehiago behar dute. Janaria noiz eskuratuko duten aurretik jakitea zaila denez, gizarte jokabide bereziak hartzen dituzte eta janaria banatzen dute, urritasun aldiak aurrez ikusiz, eta ahaidetasun, erritu eta ezkontza bidezko loturak baliatzen dituzte harreman kooperatibo horiek mantendu eta zabaltzeko.\nGizakiaren ekologistek faktore biologiko eta kulturalen, ugaltzeko ahalmenaren eta hilkortasunaren arteko erlazioa aztertzen dute. Basamortuan, adibidez, biztanle dentsitate txikiak baizik ezin dira mantendu, eta gizataldeak banako gutxikoak izan behar dute. Horretarako, herri batzuek emakumeen bular ematea luzatzen dute, obulazioa eragotzi eta emankortasun aldia atzeratzeko. Horrekin batera, sexu harremanei buruzko tabu kulturaletara jotzen dute jaiotza tasa kontrolatzeko. Mendebaldeko herrietan, egungo medikuntzak, osasungintzak eta hezkuntzak haurren hilkortasuna murriztu dute, eta seme-alaben kopurua mugatzeko neurriak hartu dira.\nPopulazioak eta komunitateak aztertzen ditu. Indibiduo eta espezieen ugaritasuna, banaketa, ugalketa eta konportamentua erabiltzen dira ezaugarri gisa. Inguru lurtarretan erabiltzen da batez ere. Kate trofikoak kasu honetan depredadore-presa eredukoak izango dira, hauek zein espezie zeinetaz elikatzen den eta indibiduo kopuruaren aldaketak nola aldatzen diren adierazten dutelarik. Estatistika eta populazio eredu matematikoak erabiltzen dira gehienbat.\nEkosistemak eta izaki bizidunen arteko elkarrekintzak ditu aztergai. Biomasa eta energiaren transferentzia eta produkzioa erabiltzen dira. Kate trofikoek espezieen arteko energia eta materia fluxuak erakusten dituzte. Oso esanguratsuak dira hemen ziklo biogeokimikoak.\nAzken aldaketa 16 abendua 2021(e)an, 12:14(e)tan


Azpeitiko Udala, Baigera, Emakumeen mahaia, Paradisu Zinema zinekluba, Ikastetxeak eta ikastetxeetako ikasleek marxtoaren 8rako, Emakumeen Nazioarteko egunerako egitarau bateratua landu dute, eta gaur prentsaurrean aurkeztu dute. Leire Etxaniz Parekidetasun zinegotziak azpimarratu du, "aurten, azken urteotan eragile desberdinek beren aldetik antolatu dituzten ekintzak elkarlanean koordinatuta" antolatzeko apustua egin dela. Bihar bertan, Baigeran egingo den mahainguruarekin hasiko dira ekintzak abian.\nAzken orduotan gertatutako emakumeenganako indarkeria kasuak gogor salatu eta gaitzetsi nahi ditu Azpeitiko Udalak. Biktimei eta beren senide eta lagunei bere babesa azaldu nahi die Udalak eta giza eskubide guztiak errespetatuak izan daitezen lanean jarraitzeko konpromisoa berresten du.\nBide horretan, emakumeek astegun zein asteburu, goizez nahiz goizaldean libre eta beldurrik gabe ibiltzeko eta sentitzeko neurriak hartzen jarraituko duela adierazi nahi du.\nAzken bi asteotan Euskal Herrian jazotako indarkeria sexista kasu larrien aurrean kezka azaldu nahi du Azpeitiko Udalak. Urte hasiera gogorra izan da. Azken bi asteotan hiru kasu oso larriren berri izan dugu. Azken biak atzo ezagutu genituen: Alde batetik, Burlatako gizon batek bere emaztea hil eta gorpua ibaira bota zuela deklaratu zuen; eta gaur oraindik gorpuaren bila dabiltza. Eta, beste aldetik, Valentzian dispertsatuta duten Sara Majarenas presoaren alabari aitak egindako eraso bortitzak hitzik gabe utzi gaitu.\nAzpeitiko Bizikidetza Foroko hiru emakumeren mahaingurua bihar\nBihar, urtarrilak 10, 19:30etatik aurrera Emakume Txokoan, bi urtez Bizikidetza Foroan parte hartu duten hiru emakumek beren esperientziatik abiatuta Mahainguru batean parte hartuko dute. Alaitz aguado, Mertxe Urtuzaga eta Miren Odriozolak, Aitziber Blanco Herritarren Bizikidetza Foroko dinamizatzailea izango dute mahaingurua gidatzen.


Bizitzaren kostua – Gizapedia\nEkonomian, bizitzaren kostua kontsumitzaile batek bere asebetetze maila atxikitzeko gastatu behar duen dirua da. Orokorrean, inflazioarekin batera gehitu eta Kontsumorako Prezioen Indizearen bitartez neurtzen da. Bizitzaren kostuaren inguruko teoria ekonomikoa Könus errusiar ekonomilariak garatu zuen 1920ko hamarkadan, bizitzaren kostua prezio utilitatea edo asebetetze maila jakin baterako erosi beharreko ondasunen kopuruak zehaztu egiten dituen problema moduan, ordaindu beharreko prezio totala minimotuz. Kontsumorako Prezioen Indizea eta erabili ohi diren beste prezio indizeak problema teoriko konplexu horren soluziorako hurbilketak lirateke. Problema horren azterketan nabarmendu den beste ekonomilari bat Robert A. Pollak izan da.\nArtikulu hau honela aipatu: Sarasola, Josemari, "Bizitzaren kostua"; Gizapedian, 4 iraila, 2018, https://gizapedia.hirusta.io/bizitzaren-kostua/.\nKontsumorako Prezioen Indizea kalkulatzerakoan, inflazio-tasa edo prezioen igoera zehazteko helburuarekin, produktu eta zerbitzuen prezioak jaso behar dira aldiro. Aukeratu eta horien prezioak jaso egiten diren produktu eta zerbitzu…


Artxiboko bisita gidatuak egiten dira. Gehienez, taldeko 10-12 pertsona hartzen dira. Aurrez, eskaera egin behar da Artxibora zuzenduta. Alde batetik, dokumentazio-ondarearen garrantzia ezagutaraztea nahi da eta bestetik artxibo zerbitzuak ondarea kontserbatzeko eta kudeatzeko egiten duen lana adieraztea da.\n"Bergara 1936" gerrako argazki erakusketa, 2012an Aroztegi aretoan Udal Artxiboak eta Intxorta 1937 Kultur Elkarteak antolatuta.\n"Debagoieneko emakumea gerra zibilean eta frankismoan" argazki erakusketa, 2014ko martxoaren 7tik 23ra Aroztegi aretoan Udal Artxiboak antolatuta.\nKatalogoa jaitsi(pdf 963 Kb)\nIhes-gela (Escape room)


ORIOL OCAÑA MARINÉ: FAR LANDS-ERAKO BIDEAN - Bulegoa z/b\nOriol Ocaña Mariné-ren aurkezpena, Bulegoa z/b-n izango duen egonaldiaren hasieran. 2019ko egonaldien deialdian, haren proposamena hautatu dute, Far Lands-erako bidea, Yen Noh-ren Abangoardia in/posiblea: Hitz egingo dugu MAVOz?, proposamenarekin batera. Honako hauek eratu dute epai-mahaia: Iñaki Garmendia (artista), Julia Morandeira (ikertzailea eta komisario independentea) eta Bulegoa z/b-ko kideak.\nMinecraft bideo-jokoaren lehen bertsioetan, Far Lands izeneko lurralde bat zegoen. Bertan, mundua sortzen duten joko-algoritmoak kolapsatu egiten ziren, eta ezinezko egiturak sortzen zituzten, jokoaren beraren sorkuntza-logika errespetatzen ez zutenak. Sistemaren arauak bertan behera utzita zituen toki horretara oinez iristeko, 700 egunetan baino gehiagotan jokatu behar zen.\nIbiltzea pentsatu izan da praktika artistiko gisa, praktika politiko gisa, baita praktika arkitektoniko gisa ere. Proiektu honetan, ibiltzea komisarioen lan-prozesuan sartzen da, komisarioaren eta bere testuinguru artistikoaren arteko harremana aldatuz.\nFar Lands-erako bidean hiru noranzkoetako mugimenduari buruzko proiektua da: gorputzaren mugimendua transposizio gisa, pentsatzeko modu gisa eta kontzeptuen desplazamendu gisa.\nProiektuaren abiapuntua eszena baten funtzionamenduak pizten duen interesa da, eta, zehazki, esku hartzen duten eragile desberdinek, hau da, leku jakin batean pertsona-talde batek kultura sortzeko, pertsona-talde batek ekoizpen horretaz gozatzeko eta eszena horrek beste leku eta une batzuetan eszena berriak formulatzean eragina izateko parte hartzen duten eragileek pizten dutena.\nGaur egun, sare sozialak, bereziki Instagram, dira artista gazteek beren lana erakusteko, beren lanaren bidez beren burua erakusteko eta besteen lana ikusteko erabiltzen duten tresna nagusia, bai eta komisario askoren ikerketa-bide nagusia ere, haiekin lan egiteko moduko artista berriak aurkitzeko. Formatuak, edukia ez ezik, komisarioen eta artisten arteko harremana ere baldintzatzen du. Laburra denez, esplizitura jotzen du, eta maiz konplexutasuna galzorian jartzen da. Aldi berean, deialdiak eta egonaldi artistikoak garrantzia hartuz joan dira. Artistek beren proiektuak aurkezten dituzte, beren lanak egin ahal izateko eta ekonomikoki biziraun ahal izateko. Hautapen eta diru-laguntzako prozesu horiek orokortzean, aldaketak izan dira artisten, komisarioen eta erakundeen arteko harremanetan, eta, beraz, obretan, erakusketetan eta programetan.\nBi kasuetan, aldaketek gorputzaren nola-halako pasibotasuna ekarri dute jardueraren eta eszena artistikoan duen rolean. Beraz, komisarioaren eta artistaren lanean eta haien ekoizpenetan izandako eraldaketak zerikusia izan lezake mugimendu faltarekin edo mugimendu horren izaerarekin.\nFar Lands-erako bidea proiektua erakusketa ireki batean gauzatzen da, eta etengabe ari da zabaltzen, Bilbotik ibiliz sortutako material guztiarekin. Horrek barnean hartzen ditu Oriol Ocaña Marinék egonaldian ezagutzen, bisitatzen eta laguntzen dituen artista eta diseinatzaile guztien lanak, aurkitutako objektuak, eta norberaren edo besteen testuak. Oinez ibiliz, gorputzak eta kontzeptuak lekuz aldatuz (eta talka eginez) egindako aurkikuntzan eta ikerketan oinarritutako komisario-prozesuaren isla bizia izango da erakusketa.\nOriol Ocaña Mariné (Montcada i Reixac, 1987). Komisario independentea. Arteari eta diseinuari buruzko erakusketa, proiektu eta testuetan lan egiten du, normalean objektuari lotutako praktikekin. Gaur egun egiten ari den ikerketa praktika bat –oinez ibiltzea– eta espazio bat –lorategia– ditu ardatz.


Behi eroen krisia dela eta, haragiari buruzko informazio gehiago eskatu dute kontsumitzaileek | Consumer\nBehi eroen krisia dela eta, haragiari buruzko informazio gehiago eskatu dute kontsumitzaileek\nNekazaritzako Elikagaien Ikerketa Zerbitzuak (SIA) Aragoiko Diputazio Nagusiko Nekazaritza eta Ingurumen Saileko erakunde batek egindako kontsumitzaileen konfiantzari buruzko ikerketa bat da, eta, horren arabera, kontsumitzaileek haragi-industriako arduradunei informazio gehiago eskatzen diete behi eroen krisiaren ondoren.\nIkerketaren arduradunek ziurtatzen dute harakintza kontsumitzailearen beharretara eta eskarietara egokitu beharko dela. Gaur egun haragiaren ekoizleek garrantzi handia ematen diete haragiaren berezko ezaugarriei, hala nola, lotaratzea, kolorea eta zaporea. Kontsumitzaileek oso kontuan hartzen dituzte alderdi horiek, baina haragiaren jatorriak, hazkuntza-sistemak, elikadurak eta animalien ongizateak ere kezkatzen dituzte.\nSIako ikertzaileek, gainera, produkzio-kateko mailen artean (hiltegiak, banatzaileak eta harakinak) komunikazio falta bat detektatu dute. Horregatik, produkzio-prozesuan parte hartzen duten aldeen arteko koordinazio handiagoa eskatzen dute, eta horri “integrazio bertikala” deitzen zaio.\nSIaren iritziz, kontsumitzaileen konfiantza berreskuratzeko ezinbestekoa da haragi-sektoreak paper aktiboa hartzea gain, kontsumitzaileen elkarteek beren eskubideak erreklamatzea.\ninformación-eu konfiantza kontsumitzaileak


Aitor Urzelai: “Euskal startup-ek ez dute inolako arrazoirik inbidia izateko munduko gainerako enpresei” - SPRI\nAitor Urzelai: “Euskal startup-ek ez dute inolako arrazoirik inbidia izateko munduko gainerako enpresei”\nEusko Jaurlaritzako Ekintzailetzako zuzendariak Euskadiko talentu gorakorra goraipatu du BIND 4.0 azelerazio programaren bezperan\nEnpresak azeleratzeko BIND 4.0 programaren III. edizioak datorren ostiralean (uztailak 5) ospatuko du bere egun handia, Bilboko Euskalduna Jauregian. “Demo Day” hitzorduan 33 enpresa handik eta 32 startupek parte hartuko dute, horietatik 19 Euskadikoak.\nJardunaldian -zabalik publikoarentzat aforoa bete arte- aurkeztuko dira enpresa eta hornitzaileen artean azken sei hilabete hauetan (programak ezarritako epean) sortu diren 44 proiektuak.\nHarrigarria badirudi ere, hirugarren edizio honetako kopuruek lehen urtekoak hirukoiztu dituzte, eta horrek erakusten du ekimen publiko-pribatu hau nazioarteko eredu bezala indartzen ari dela 4.0 Ekintzailetza aplikatzeko orduan.\nHirugarren edizioaren ondoren, kanpotik badirudi dena nahiko ondo doala…\nEgia esan bai, dezenteko arrakasta izan du, lehen edizioko zenbakiak hirukoiztu ditugu-eta.\nZeri zor zaio hori zure ustez?\nEsango nuke arrakastaren giltza formularen sinpletasuna dela, win-win (irabazi-irabazi) harreman bat eskaintzen baitu alderdi guztientzat. Batetik, Euskadin kokatutako enpresa handiek hainbat premia dauzkate arlo teknologikoan, berrikuntzan eta eraldaketa digitalean. Bestetik, baditugu mundu osoan barreiatutako startupak, gai direnak horrelako konponbideak, talentua eta enpresa handien interesak ase ditzaketen produktuak eskaintzeko.\nNola sortzen da edo nola aurkitzen da itxuraz hain desberdinak diren bi alderdiren (enpresa handia eta startupa) interesen arteko kimika?\nBi mundu guztiz desberdin dira eta, gainera, hizkera erabat desberdina darabilte. Baina konpainia handi batek kanpoko agenteekin erlazionatu nahi duenean bere fabrikazio-prozesuak eta abar berritzeko, bilatzen duena azkartasuna da. Normalean, enpresa handi bat ez da azkarra, baina ETE hasiberri batek baditu arintasuna, malgutasuna eta freskotasuna, eta enpresa handientzat abantaila handia da hori.\nBadirudi lankidetza-formula hau onuragarriago dela enpresa handiarentzat…\nEz, ez, ezta gutxiagorik ere. Alde bientzat da onuragarria. Adibidez, lehen urratsak ematen ari diren eta oraindik ezagunak ez diren startupei asko kostatzen zaie merkatuko aukerak eskuratzea edo kontratatuko dituen norbait aurkitzea. Horregatik, finantzaketa premiez harago, oso garrantzitsua da lehen bezeroa lortzea beren talentua eta teknologia erakusteko.\nEta zer gertatzen da BIND 4.0 programak ahalbidetutako sei hilabeteko harreman horren ondoren? Badago aukerarik harreman horrekin aurrera jarraitzeko?\nAskotan esaten dugu programa honek sei hilabeteko nobiotzak sortzen dituela kontratu bat sinatzen duten enpresa handien eta ETE sortu berrien artean (programak 24 asteko iraupena du). Baina hiru edizio igaro dira eta hasi gara ikusten sei hilabeteko harreman hori askotan indartu egiten dela, ezkontza bihurtzeraino. Horregatik, esan genezake BIND amaitu ondoren ere badagoela enpresa-bizitza bi alderdientzat, erlazio maila estutzen delako eta elkarrekin lanean jarraitzen dutelako proiektu handiagoekin eta kontratu anbiziotsuagoekin.\nHorrek proiekzio handia emango die ETEei…\nBai, zalantzarik gabe. Horregatik, gero eta sarriago ikusten dugu ezkontza horietan badirela desleialtasunak; hau da, beste lehiakide batzuk jeloskor jartzen dira ikusten dutenean nolako arrakasta duten enpresa handien eta startupen arteko proiektuek, eta ETE horiekin lan egin nahi izaten dute. Hala, harreman gurutzatu oso interesgarriak sortzen dira, euskal enpresa-sare osoaren lehiakortasuna hobetzen dutenak.\nEz zaie eskatzen esklusibitaterik alderdiei?\nEz, batere ez. Gure misioa da bi enpresak harremanetan jartzea eta harreman horrek arrakasta izateko behar duen testuingurua sortzea. Eta ikusten dugunean harremanak, konexioak eta kontratuak sendotzen ari direla, urrundu egiten gara pixkanaka.\nZein proiektu nabarmenduko zenuke hirugarren edizio honetan eta datorren ostiralean Demo Day ekitaldian aurkeztuko diren 44 ekimenen artean?\nAurtengo edizioan bada startup bat arreta handia erakarri duena, Valentziako Witrack Comunicaciones Inteligentes, Arcelor eta Aernnova enpresekin lanean ari dena. Konponbideak eskaintzen ditu piezak, materialak eta ibilgailuak geo-lokalizatzeko bi konpainia horietako instalazioetan. Hala, biek hala biek posible izango dute beren instalazioetan mugitzen den guztiaren trazagarritasun zehatza izatea.\nEta zein da zuretzat nobedade garrantzitsuena?\nAgian aurten deigarriena iruditu zaiguna da enpresa arteko harreman mota berriak sortzen ari direla, enpresa-hornitzaile formula tradizionaletik harago doazenak. Aurten, adibidez, baditugu bi startup Pharma sektoreko bi enpresa trakziogilerekin -Faes Farma eta IMQ- lanean aritu direnak; enpresa horiek premia bera ikusi dute eta bi startupek –bata, Euskadikoa eta bestea, Madrilekoa- aseko dute premia hori.\nLaburbilduz, hirugarren edizio honek argazki hauxe utzi digu: 33 enpresa trakziogile, 32 startup eta 44 proiektu. Zein sektore edo arlotakoak dira?\nETEak batez ere azken belaunaldiko teknologien arlokoak dira: adimen artifiziala, Big Data, zibersegurtasuna, errealitate birtual eta areagotua, manufaktura aurreratua… Abangoardiako teknologiak dira, 4.0 Industriako aitzindariak dira, eta aplikazio zuzena dutenak 4.0 programaren eta Eusko Jaurlaritzako estrategia eta espezializazio planaren arabera lehentasunezkoak diren hiru sektoreetan: manufaktura aurreratua, energia eta osasuna.\n32 startup horietatik zenbatek dute euskal DNA?\nAzken edizio honetan 64 herrialdetako 564 startup aurkeztu dira eta enpresa handiek horietatik 32 aukeratu zituzten. Azken multzo horretatik 19 dira Euskadikoak. Beraz, pozik esan dezakegu gai garela hemengo eta mundu osoko talentua erakartzeko baina, aldi berean, lasai gaude gure startupak gai direlako munduko gainerakoekin lehiatzeko, baldintza berdinetan eta inolako konplexurik gabe.\nI+G sustatzearen aldeko apustu horren norabide berean, uztailean berriro jarriko duzue martxan Hazinnova programa, berrikuntza ez teknologikoa bultzatzen duena oraindik berrikuntza programak aprobetxatu ez dituzten ETEen artean… Zeintzuk dira programa horren helburuak?\n500 enpresarenganaino iritsi nahi dugu. Ekimenaren helburua da 15 hilabeteren buruan 500 bat mikro-proiektu garatzea 8 arlotan: ekonomia eta finantzak, produkzioa, logistika, barne-prozesuak, pertsonak, bezeroak, merkatu berriak eta markak eta diseinuak.


2018 – Artaxoa | Landarte\nArte eszenikoak eta musikala\nArtaxoak denboran barrena bidaiatuko du 2018ko Landarterekin\nArtaxoako herritarrek eta Olatz Beobide artistak herriko ondare arkeologikoari eta herriko historiari buruzko obra musikal bat sortu eta eszenaratuko dute Vianako Printzea Erakundea-Kulturako Zuzendaritza Nagusiaren Landarte arte eta landatartasun programaren barnean.\nArtaxoak bat egin du Nafarroako Gobernuaren Landarte Nafarroako arte eta landatartasun programarekin eta arte eszeniko eta musikaletako proiektu bat burutuko du. Olatz Beobide artistarekin batera, herritarrek arkeologo batzuen istorioa antzeztuko dute; arkeologo horiek, harresian induskatzen ari direlarik, maskara bat aurkituko dute eta denboran barrena atzera joan ahalko dira hari esker. Bidaia horretan zenbait leku ezagutzeko eta hainbat gai jorratzeko aukera izanen dute.\nOlatz Beobide artista obran parte hartzen dutenekin batera biziko da eta gidoia osatzen eta eszenaratzea prestatzen lagunduko die.\nLandarte elkarlanean arituko da kultura, identitatea eta Artaxoako ondarea uztartu asmo dituen proiektu eszeniko-musikal honetan. Artaxoan Brontze Aroko herrixka baten hondarrak eta “Portillo de Eneritz” zein “Mina de Farangortea” trikuharriak daude, kultura megalitikoak Nafarroan dituen agerbide nagusietako bi, historiaurrean barrena bidaiatzeko aukera bikaina eskaintzen duten tokiak denak ere, baita Erdi Aroko harresia ere. Eta halakoxea da orain Landartek sustatu nahi duena: denboran atzera joateko bidaia.\nArtaxoan Landarte 2018 programaren laburpena.\nLandarte 2018 aurkezpenaren bideotxoa. Artaxoa, Harrien oihartzuna.\nArtista eta Partaideen iritziak\nOlatz Beobidek Landarte eta Artaxoan buruturiko egitasmoaren inguruko hausnarketa eskaintzen digu.\nFernando Linzoain, proiektuaren giodigileak, Landarte eta buruturiko lanaren inguruko iritzia eskaintzen digu.\nOlatz Beobide (Donostia, 1964) aktore eta zuzendariak hainbat arlotan egin du lan, hala nola zineman, telebistan eta antzerkian. Zinemagintzaren arloan, hainbat filmetan aritu da aktore (zerrendakoa, bigarren mailakoa eta protagonista) bai film luzeetan, hala nola Todos estamos invitados (Manuel Gutiérrez Aragón, 2006) eta Hotel Tívoli (Antón Reixa, 2005), bai film laburretan, hala nola Rutina (Cristina Gómez-Peña, 2012), Maritxu (Kepa Errazti, 2011) eta Mystical (Ángel Alonso, 2006). Telebistan ere ibilbide luzea eginikoa da, esaterako Goenkale edo Aitaren Etxea telesail nabarmenetan.


Ainara Otaño: «Legamia bereizita, sagardo garbiagoa lortu dugu, freskoagoa» | Bizigiro | Berria\nNoiz sortua: 2020-01-24 00:30:00\nUpel artean jaiotakoa da Ainara Otaño (Astigarraga, Gipuzkoa, 1977). Petritegi sagardotegiko upelen artean, zehazki. Beste modu batean ezin, eta sagardogintzan dihardu. Aurtengo txotx garaia, gainera, berritasun batekin hasi dute: bertako sagarraren legamia bakartzea lortu, eta sagar muztioa hartzitzeko erabili dute. Sagardo hobea atera zaiela dio Otañok.\nLegamia entzun ondoren sagardoa entzutea arraroa egingo zaio askori...\nSagarrak azalean legamia dauka, eta sagardoa egiteko prozesu normalean bere funtzioa betetzen du. Gure kasuan, hartzidura hobetzeko joan gara legamia hori bereiztera, eta ikusteko ea zer ezaugarri ematen dion sagardoari. Urtebi handi sagar motarekin egin dugu.\nZein da aldea?\nHartzidura oso ondo joan da; sagardoa garbiagoa da, eta nabarmen hobetu da usaimenean. Freskoagoa da, gainera.\nNolaz hasi zineten sagardoa egiteko legamia bereizten?\n2015etik 2018ra, mota bakarreko 11 sagardo egin genituen, eta analisiak egin genituen horiekin. Analisi mikrobiologikoan hiru legamia bereiztea lortu genuen, baina aurten urtebi handi sagarraren legamia erabili dugu sagardoa egiteko. Legamia hori muztioari nahasten zaio hartzitze prozesuan. Hor hasten da hiru asteko hartzitze prozesua.\nLegamiak azkartu egiten du?\nAzkartu eta hobetu. Hartzitzea ondo joatea oso garrantzitsua da sagardoan.\nUrtebi handi sagarraren legamia erabili duzue, baina beste bi ere topatu zenituztela diozu. Erabiliko al dituzue sagardoa egiteko?\nHurrengo urtean, beste legamia bat hartu, eta beste upel batean egingo dugu froga. Hori da asmoa. Ikusi nahi dugu ea zer prozesu egiten duten, ea beste ezaugarriren bat ematen dion sagardoari.\nLegamia bereizi eta muztioari botata, lagunduko du sagardo gehiago egiten, eta azkarrago?\nBai. Asmoa ere bada sagar mota bateko sagardoa egitea. Orain arte ez zen posible, garratza denak mikatza behar baitu. Hortik bi edo hiru motatako sagardoa aterako dugu, eta horiekin egin nahi dugu. Orain 25 sagar mota ditugu, eta gazia nahasten dugu gezarekin eta mikatzarekin. Hiru sagar mota ekoiztu nahi ditugu sagardo mota berezi bat egiteko. Orekatua izango dena.\nSagardozaleek zer nahiago izaten dute?\nKontsumitzaileak gauza bereziak kontsumitu nahi ditu.\nJoan den astean abiatu zen sagardo garaia. Zer moduz hasi da zuenean?\nUrtarrila lasaiagoa izaten da, baina inauterien ondoren hasten da sagardotegia gehiago betetzen. Eguerdietan etortzen da jendea orain, eta larunbat gauetan betetzea gehiago kostatzen zaigu.\nTxotx irekieran emandako datuen arabera, aurten hamabi milioi litro sagardo ekoiztu dira Gipuzkoan. Horietatik hiru milioi litro bertako sagarrekin egindakoak dira. Indarra hartzen ari den joera bat da hori sagardogileen artean?\nBai, joera goranzkoa da.\nEkoizpenaren erdia bertako sagarekin egindakoa izatea litzateke asmoa?\nHorretara goaz, eta hala espero dut. Guk ia dena bertako sagarra erabili dugu, %95 inguru. Ekartzen dugu Galiziatik edo Frantziatik, baina oso gutxi. Gure ekoizpena daukagu gure lursail propioetan, baina baita inguruko baserritarrenetan ere.\nEsan daiteke sagarra apurka gailentzen ari dela Gipuzkoako mendietan?\nEgia da ez dela erraza lursail handiak topatzea Gipuzkoan, lursail gehienak aldapan egon ohi baitira. Hala ere, apurka gero eta gehiago ikusten da, nahiz eta bide bazterretatik ez diren ikusten.


Tokiko hauteskundeak. - Dalje.com\nHasiera Tags Tokiko hauteskundeak.\nEtiketa: tokiko hauteskundeak.\nBIDEOA: Seigarren mandatua Bandic-ek goizean 7-ean hasi zen Ježdovečka bisitatzera\nAnkar Mrak Taritaš-ek sei ehuneko abantailarekin, Milan Bandic-ek Zagreb-eko helmugan lortu zuen bere seigarren aldia. Espero den arren, lehen inkesten ...\nHauteskundeen bigarren errenkada gauean gauean, 2. June!\nTokiko hauteskundeen bigarren txandan parte hartu zuten igandean, 4. Ekainean, Hauteskunde Batzordeak estatu mailako dohaintzak jaso ditzakeela gogorarazten du ...\nRobert Hirc: "Emaitza 60 izango da: 40 Bandic-en alde, ...\nRobert Hircom, Čačić en Reformists-eko kidearekin hitz egin genuen, seguruenik Milan Bandic-eko Hiri Batzarrean sartu zen. Hauteskundeen lehen txanda, inkesta sinesgaitzak, ...\nBruna Esih Mrak Taritaš goraipatu zuen, Bandic kritikatuz\n- 23. Maiatza 2017.\n4-en ondoren nola agertuko zaigu Batzarrek. Ekaina, ikusiko dugu, dena delako nor izango da hauteskundeak irabazteko alkateak, ...


Lan prestakuntza kulturala | Ministerio de Cultura y Deporte\nJakintzaren gizartean, kultura arloko profesional gazteen prestakuntza funtsezko faktorea da horien lehiakortasuna, hazkuntza, enplegua eta nazioartekotzea hobetzeko. Era berean, espainiera eta kultura espainiarra hezkuntza instituzioetan, bereziki beste herrialde batzuetakotako unibertsitateetan, hedatzea kanpo sustapenerako funtsezko baliabidea da.\nPrestakuntza hau errazte aldera, Kulturaren Kanpoko Sustapenerako Zuzendariordetza Nagusiak laguntza eta beka programak kudeatzen ditu, kulturaren hainbat esparrutako adituak prestatzeko ematen direnak, herritar espainiarrei eta iberoamerikar esparruko herritarrei zuzenduak. Artista eta sortzaile espainiarrentzako jarduerak ere egiten ditu, atzerrian espezializazio maila handiagoak lor ditzaten, Amerikako Estatu Batuetako instituzio bikainetan eta Amsterdamgo Rijksakademien. Azken horrek artista plastiko espainiarrentzako bekak ematen ditu.\nIberoamerikako kultura profesionalentzako programak. Programa horren barnean bi laguntza mota daude:\nIberoamerikarako ondare kulturaleko ENDESA bekak\nFulbright bekak eta artistentzako egonaldiak. Bikaintasun bekak, urte bateko iraupena dutenak, ikasketa artistikoak eta kultura kudeaketa luzatzeko, Estatu Batuetan, Comisión Hispano-Norteamericana Fullbright [Fullbright Hispaniar-Iparramerikar Batzordea] erakundearen programa barruan. Amsterdamgo Rijksakademierako bekek artista espainiarrek beren karrera nazioarteko zentro honetan egitea ahalbidetzen dute.\nBeken eta laguntzen deialdia


Juanjo Mena. Orkestra zuzendaria: Musika etengabeko bilaketa da niretzat, norbere sormenerako bitartekoa - Euskonews\nEspainia eta Euskadi asko aldatu dira azken 30 urteotan. Izan ere, asko zegoen egiteko, eta kanpotik begiratuta aldaketa zoragarria izan da. Arazo nagusia musika-hezkuntza da, eta hurrengoa, berriz, musika-antolaketako estamentuetan ematen den profesionalizatze urria. Hezkuntza orokorraren arazoa da, zorroztasun profesionala, etika profesionala eta musikarekiko errespetu profesionala dira gakoak, eta ildo horietan askoz aurreratuago daude beste herrialde batzuetan. Denborarekin hobetuz joango gara, zalantzarik gabe, baina arazoa da oinarrizko heziketa ez dela sustatzen. Lan asko dago egiteko. Asko egin da, baina ezin gara horrekin gelditu. Izan ere, estalki dotoreak ez du esan nahi barruko bonboia ona denik. Juanjo Mena (Vitoria-Gasteiz, 1965) Gasteizen jaio zen 1965eko irailaren 21ean, musikan tradiziorik ez zuen familian. Abesbatzetan eta eskolanietan abesten hasi zen, eta berehala hartu zuen talde horien zuzendaritza. Horrela, Espainiako abesbatza-zuzendari gazteenetakoa izan zen eta lehenetarikoa musika garaikidea eta abangoardiakoa interpretatzen. Gasteizko goi mailako Musika Eskolan ekin zion musika-prestakuntzari, eta bertan ezagutu zuen Karmelo Bernaola, gerora maisu nagusi izango zuena, bere karreran giltzarri bilakatu zena. Harekin ikasi zuen Armonia, Konposizioa eta Instrumentazioa. Gasteiztik Madrilera joan zen, Musikako goi mailako Errege Kontserbatoriora, eta bertan Orkestra-zuzendaritza ikasi zuen. Euskal erakundeek, musikariaren balioaz jabetuta, Guridi-Bernaola beka eskaini zioten eta horri esker Munichera joan zen. Bertan Sergiu Celibidache maisu errumaniar ospetsua izan zuen irakasle, eta hark ere arrasto ahaztezina utzi zuen bere baitan. 1993an ekin zion musika-ibilbideari gerora bere orkestra izango zen Bilbao Orkestra Sinfonikoarekin (BOS) kolaboratuz. Urtebete beranduago “J. Guridi” Ganbera Orkestra zuzendu zuen, eta baita Georgiako Orkestra Sinfonikoa eta Irungo Ganbera Orkestra ere, eta grabaketa egin zuen Bartzelonako Orkestra Sinfonikoa-Kataluniako Nazionalarekin. 1995ean hainbat lan-egitarau eta kontzertu burutu zituen Euskadiko Orkestra Sinfonikoarekin, eta Donostiako “Aita Donostia” Ganbera Orkestraren zuzendaritza artistikoaren ardura hartu zuen. Hurrengo urtean Espainiako Orkestra Nazionalaren zuzendari gonbidatu izan zen Madrilgo Auditorio Nazionalean, eta lankidetza-harreman oparoa hasi zuen Euskadiko Orkestra Sinfonikoarekin. Horrela, 96/97 denboraldian hainbat abonu-egitarau interpretatu zituen. 1997an, Eusko Jaurlaritzak Euskal Herriko Gazte Orkestra osatzeko eskatu zion. Aldi berean, Euskadiko Orkestra Sinfonikoaren zuzendari elkartu izendatu zuten, eta kalitate artistikoa hobetzeko lanari ekin zion Gilbert Varga eta Mario Venzago maisuekin batera. 1999an Theo Alcantararen tokia hartu zuen Bilbao Orkestra Sinfonikoaren (BOS) Zuzendaritza musikalean eta artistikoan, eta horrenbestez lan eta dedikazio handiko etapari eman zion hasiera, Bilboko taldea Espainiako orkestra sendoenetakoa eta interesgarrienetakoa bilakatzea helburu zuela. Bien bitartean, Espainiako orkestrarik onenak zuzendu zituen. 2000. urtean harreman estua hasi zuen Espainiako Orkestra Nazionalarekin, eta Fruhbeck de Burgos maisuak espresuki gonbidatuta, azken urteotan hainbat aldiz zuzendu du talde hori. Era berean, gero eta sarriago egiten du lan nazioarteko orkestrekin, hala nola, Bukaresteko Filarmonikoarekin, Staatsphilarmonie Rheinland-Pfaltz delakoarekin, Bergengo Orkestra Filarmonikoarekin, etab. Iturria: www.juanjomena.com\nBERNAOLA, Carmelo Alonso CUERDA MONTOYA, José Angel MENA OSTÉRIZ, Juanjo


Energia iturri - Wikipedia, entziklopedia askea.\nzuzenean edo bihurtze-prozesu baten ondoren energia erabilgarria lortzeko aukera ematen duen edozer, energia nahiz gaia\n2 Energia iturrien motak\n2.1 Energia berriztaezinak\n2.2 Energia berriztagarriak\nEnergia iturrien motakAldatu\n• Etengabeko ahitzea kontsumoaren ondorioz. • Munduko eskaera gehienari erantzuten diote. • Banaketa geografiko desorekatua. • Ustiatze garestia eta ingurumenarentzat kaltegarria.\nAzken aldaketa 27 maiatza 2021(e)an, 11:49(e)tan\nOrriaren azken aldaketa: 27 maiatza 2021, 11:49.


Merkataritza jarduerei buruzko gomendioak azaldu ditu Ertzaintzak - Deia\nOsasun-alarmari buruzko irizpideekin\nMerkataritza jarduerei buruzko gomendioak azaldu ditu Ertzaintzak\ndeia.eus 14.04.2020 | 17:01\nBILBO. Konfinamendu garai honetan hartutako neurriak ahalik eta hoberen betetzeko, Ertzaintzaren Buruzagitzak merkataritza-jarduerei buruzko irizpideekin zerrenda eguneratu bat argitaratu du, Euskadiko Udaltzaingo guztiekin batera egindakoa. Zerrendak honako irizpide guztiak batzen ditu:\nOrokorrean, ezin dira lokal eta establezimendu minoristak ireki. Honako lokalak bakarrik zabaldu daitezke: janari dendak – gozoki-dendak eta gozotegiak barne–, edari dendak, farmaziak, osasun-zentroak, optikak, ortopediak, higiene-produktuen dendak, prentsa eta paper dendak, gasolindegiak, estankoak, teknologiako eta telekomunikazioetako produktuen dendak, etxeko animalientzat janaria saltzen dutenak, Internet, telefono edo posta bidezko merkataritza-dendak, tindategiak, arropa-garbitegiak eta albaitaritza-klinikak, ibilgailuak alokatzeko enpresak, banku-erakundeak, notarioak, aholkularitzak eta aseguru-erakundeak, abokatu-bulegoak, gestoriak eta finken administrazioko bulegoak.\nJatetxeek janaria etxeetara eramateko bakarrik izango dute baimena, baina bezeroak ezingo dira jatetxera joan janaria jasotzera. Janari prestatua saltzen duten establezimenduek janaria etxeetara eraman ahal dute eta bezeroak establezimendura joan daitezke janaria jasotzera, baina ezin dute janaria establezimenduen barruan kontsumitu.\nOkindegiek edariak saldu ditzakete, kafea barne, baina eramateko bakarrik; inola ere ez establezimenduan bertan kontsumitzeko.\nEzin dira zerbitzugune edo gasolindegietako kafetegi eta jatetxeak zabaldu, baina dendan jakiak saldu daitezke.Ile-apaindegiak ezin dira ireki, baina etxez etxeko zerbitzu profesionala onartuta dago.\nLokutorioak transakzio ekonomikoak egiteko bakarrik egongo dira zabalik.\nDenda-ibiltarien bidez kalez kale saltzen ibiltzea onartuta dago, premiazko produktuak badira eta Udalak emandako gaikuntza-ziurtagiria badaukate. Osasun Agintaritzak ezarritako higiene- eta osasun-neurriak errespetatu beharko dira, eta ordutegia 08:00etatik 15:00etara mugatuta egongo da.\nAutomoziozko tailer mekanikoak zabalik egongo dira, baina premiazko konponketak egiteko bakarrik.\nJendearentzat irekita egoteko baimenik ez duten establezimenduek barruan mantentze- eta hobetze-lanak egin ditzakete.\nNutrizio produktuak saltzen dituzten dendak zabalik egon daitezke, baina premia-premiazko produktuen salmentarako bakarrik. Adibidez, zeliakoentzako janariak.\nBeilak debekatuta daude instalazio guztietan, publiko zein pribatuetan, baita etxebizitza partikularretan ere. Ezin da hileta-erlijio kulturik egin, ezta hileta-zeremonia zibilik ere. Baimenduta dago hildakoa lurperatzea edo errausteko agurra egitea, baina gehienez ere hiru senide edo hurbileko pertsona egon ahal izango dira, eta, hala badagokio, hildakoak agurtzeko hileta-errituez arduratzen den kasuan-kasuko kultu-zerbitzaria edo horren antzekoa ere. Edonola ere, bertaratutakoek beren artean beti metro bateko edo bi metroko distantzia gorde beharko dute.\nBaratzetako edota negutegietako lanak eta haien antzekoak baimenduta daude, baldin eta jarduera profesionala bada.\nFamiliako baratzetan lan egin ahal da, baldin eta hara joateko eta bertan egoteko behar-beharrezkoa den denbora baino hartzen ez bada. Horretaz gain, Osasun Agintaritzak ezarritako neurriak bete behar dira, baita betekizun hauek ere:\nEstablezimendu batean sartzean, barruan ahalik eta gutxien egon behar da, egin beharreko erosketak egiteko ezinbestekoa den denbora baino ez. Pertsonen artean, gutxienez, metro eta erdiko distantzia gordetzea gomendatzen da.\nHotelak apartahotelak, landa-etxeak, turismo-ostatuak eta kanpinak irekitzea debekatuta dago. Salbuespen gisa, turismo-ostatuak, ezinbesteko zerbitzu deklaratutakoak, zenbait kasutan irekitzea baimentzen da.\nGetxoko Udaltzaingoak 40 salaketa baino gehiago jarri ditu asteburuan.


Instalazio elektriko baten funtsezko atalak | Consumer\nInstalazio elektriko baten funtsezko atalak\nEtxebizitza bakoitzak hargunea entxufe eta etengailuekin lotzeko behar diren gailu guztiak izan behar ditu.\nEtxebizitza baten instalazio elektrikoa hainbat atalez osatuta dago. Eraikinaren kanpoaldean dagoen hargunetik hasi eta barneko korronte-hartune eta etengailuetaraino, ezinbestekoa da energiaren garraio egokia bermatuko duten gailuak izatea, hornidura ziurtatzeko eta istripuak saihesteko.\nHargunea banaketa publikoko sarearen eta etxebizitza babesteko kaxa nagusiaren artean dago. Hori gabe, elektrizitatea ez litzateke etxeetara iritsiko, energia kontagailuen bidez jaso eta banatzeaz arduratzen baita. Airekoa (fatxada zeharkatzen du), lurpekoa edo mistoa izan daiteke, baina beti trazadura motzenari jarraitu behar dio. Halaber, etxebizitza familia bakarrekoa denean, hargunea banakakoa izatea eskatu behar da.\nGarrantzitsua da elektrizitateak babes-elementuak izatea. Babes-koadro orokorra topagune garrantzitsua da. Diferentziala, potentzia kontrolatzeko etengailua (ICP) eta etengailu automatiko txikiak (PIA) aipatzen dira.\nBabes-koadro orokorrak babeserako oinarrizko gailuak biltzen ditu\nICPren kasuan, beti egiaztatu behar da prezintatuta dagoela. Etengailu hori konpainia hornitzaileak instalatzen du, kontratatutako potentziaren arabera; beraz, ezinbestekoa da erabiltzaileek ezin dutela manipulatu ziurtatzea. IIHPei dagokienez, zirkuitu bakoitzak bat izatea komeni da, zirkuitu horrek jasan dezakeen intentsitatea mugatzen baitute, eta kopuru txiki batek kontrol egokia eragotziko luke.\nEraikin bakoitzean ohiko zirkuituak hiru dira: indarra, argiak eta sukaldea. Lehenengoak korronte-hartuneak ditu, eta bigarrenak, berriz, argi-puntuak eta aparatu elektrikoak kontrolatzen ditu. Bestalde, sukalde-zirkuituak, izenak dioen bezala, korronte hartuneak, argi-puntuak eta gela horretan konektatzen diren aparatuak erregulatzen ditu.\nEtxeko gela bakoitzean, korronte elektrikoa iristen edo kontrolatzen den gailu batzuk daude. Entxufeak, etengailu sinpleak edo konmutatuak eta lanpara-etxeak dira. Guztiak kable bidez elektrizitatea bidaltzen dien konexio-kutxa batera konektatuta daude.\nElementu horietako edozeinek indarra duen araudiak (Behe Tentsioko Erregelamendu Elektroteknikoa, REBT) ezarritako baldintzak bete beharko ditu eta material homologatua izan beharko du. Hala, hobe da entxufeek lurrerako hartunea izatea, batez ere kontsumo handiko aparatuak konektatu nahi badira eta egokigailu anizkoitzak edo lapurrak saihestu behar badira.\nGainera, konexio-kaxetan erregeletak erabili behar dira kable batzuk beste batzuekin lotzeko. Horrela lortzen da ez bihurritzea edo finkatzeko sistema zalantzagarriak erabiltzea, hala nola esparatrapua edo zinta itsasgarria.\nbabes entxufeak etxebizitza gailuak instalación eléctrica-eu


Euskara / The Language - camino-eu.com\nOther names 1) Euskara beste hizkuntz batean\n2) Euskaraz hitz egiten diren lurraldeak\nNumber of speakers 3) Hiztunak:\nLegal status 4) Estatusa. Euskararen ofizialtasuna\nShort explanation about the history 6) Euskararen historia laburra.\nFor more information (other web sites) 7) Informazio gehiagorako (Beste webgune interesgarri batzuk)\nMap 8) MAP (Euskara Kultur Elkargoa)\nTestua 10) Gero Testua. Axular\n1) Euskara beste hizkuntz batean\nAragonés - O vasco\nDeutsch - Baskische Sprache\nPlattdüütsch - Baskische Sprache\nIngelesez - Basque Language\nFrantsesez - Basque\nGaztelaniaz - Vasco, euskara\nGalego - Lingua vasca, lingua euscara\nOccitan - Basc\nBrezhoneg - Euskareg\nFrysk - Baskysk\nEuskaraz hitz egiten den lurraldea hiru administraziotan banatuta dago.\nEuskal Autonomi Erkidegoa (Bizkaia, Gipuzkoa eta Araba).\nPyrénées- Atlantiques Departamentuan Lapurdi, Zuberoa eta Nafarroa Beherea\nElebidun hartzaileak: 517.400\n- Nafarroa Foru Komunitatean: (2008ko Euskararen Egoera Nafarroan.Azterlan Soziolinguistikoa,15 urtetik goitiko nafarrak kontuan hartzen zituena)\nBiztanleak (osotara): 590.000\nElebidunak (15 urtetik goitikoak) :60.475.\nElebidun hartzaileak (15 urtetik goitikoak) : 38.600\n- Euskal Autonomia Erkidegoan: (Eustatek emandako erroldako datuak, 2 urtetik goitiko biztanleak kontuan hartuta.)\nBiztanleak (osotara): 2.133.236\nElebidunak (2 urtetik gorakoak): 775.000\nElebidun hartzaileak (2 urtetik gorakoak): 459.000\n- Pyrénées-Atlantiques Departamentuan Biarnorekin batera. (2006ko inkesta soziolinguistikoa, 16 urtetik goitiko biztanleak kontuan hartzen zituena.)\nBiztanleak (osotara): 272.103\nElebidunak (16 urtetik goitikoak): 51.800\nElebidun hartzaileak (16 urtetik goitikoak) : 19.800\nOharra: Nafarroan eta Euskal Autonomia Erkidegoan euskal hiztunen ehunekoa askoz handiagoa da 15 urtetik behitikoen artean gainontzeko adin tarteetan baino.\n4) Estatusa. Euskararen ofizialtasuna\nAdministrazio bakoitzak euskararen erabilerari tratamendu diferentea ematen dio eta, horren ondorioz, euskara arautzen duten bost araudi ezberdin daude:\n1. Nafarroako Foru komunitatea: Ofizialtasun partziala deitu izan zaio euskarari eman zaion estatusari. Nafarroako Euskararen Legea 1986. urtean onartu zenetik herrialdea hiru eremutan banatu zen euskarak hartzen zuen estatusaren arabera:\nEremu Euskalduna (Iparraldea): Euskara ofiziala da, gaztelaniarekin batera. Eremu honetan lurraldearen iparraldea sartzen da (populazioaren %10a).\nEremu Mistoa (Erdialdea): Euskara ez da ofiziala. Hala ere, Nafarroako euskararen legeak eremu mistoko herritar guztiei ezagutzen die Nafarroako herri-administrazioarekiko harremanetan euskara erabiltzeko eskubidea. Era berean, legean aurreikusten da herri-administrazioek zehaztu behar dutela zein lanpostu publikotarako izango den beharrezkoa euskaraz jakitea. Eremu mistoko eskoletan euskaraz ikas daiteke eta euskara ikasgaiaren irakaskuntza jaso daiteke, horrela nahi izanez gero. (Populazioaren %53 bizi da eremu honetan).\nEremu ez Euskalduna (Hegoaldea): Euskara ez da ofiziala. Nafarroako eskualderik zabalena da hau, lurraldeko erdialde eta hegoalde gehiena hemen kokatuta dago. Hizkuntza ofizial bakarra gaztelania da. Eskoletan euskara ikasgaiaren irakaskuntza jaso liteke, nahiko eskaerak egonez gero. (Populazioaren %37 hemen bizi da).\n- Euskal Autonomia Erkidegoa: Euskara ofiziala da gaztelaniarekin batera, Euskal Autonomi Erkidego osoan. Euskararen Legea 1982. urtean onartu zen.\n- Pyrénées- Atlantiques Departamentuko Lapurdi, Zuberoa eta Nafarroa Beherea (Frantzia): Euskara ez da hizkuntza ofiziala; hizkuntza ofizial bakarra frantsesa da.\n6) Euskararen historia laburra.\n- Europako hizkuntza.\nEuskara jatorri zehaztugabeko hizkuntza preindoeuroparra da. Hizkuntzalarien iritziz, euskara ez dago ahaideturik beste inongo hizkuntzarekin, ez gaur egungoekin eta ez historikoekin ere. Galdera asko egin izan dira XVI. mendeaz geroztik bere jatorri geografikoaz eta genetikoaz, eta erantzunak ere ugariak izan dira. Jatorri indoeuroparra ez duen hizkuntza bakarrenetarikoa da euskara gaur egun Europan, eta hortik abiatuta, aditu eta idazle askok aztertu eta beste hizkuntza batzuekin erkatu dute, ahaidetasun edo antzekotasunen bat bilatu nahirik.\nGarai historikoaren arabera hainbat teoria plazaratu izan dira, zenbaitetan kontraesanean zeudenak, baina gerora hizkuntzalari zorrotzenek eta zientzialariek baztertu egin dituzte horiek guztiak. Honako hauek dira euskararen jatorriaren gaineko teoria zabalduenak:\nMediterraneoko hizkuntza pre-indoeuroparrekin lotzen duena.\nEuskal-iberiar teoria, iberiarren hizkuntza eta euskara senidetzen dituena.\nHizkuntza afrikarrekin, bereziki amazighen hizkuntzarekin lotuta.\nKaukasoko hizkuntzekin ahaidetasuna bilatu duena, georgierarekin esate baterako.\n- Euskararen historia\nEuskara Europan sustrai luzeena duen hizkuntza dela uste dute euskalariek; duela 8.000 bat urte euskararen aurrekari zen hizkuntza bat hitz egiten bide zen Pirinioen inguruan, eta orduz geroztik etenik gabeko historia izan bide du gure hizkuntzak inguru honetan.\nAntzinatean, euskararen hiztunen multzoa Ebro ibaitik Garona ibairaino eta Pirinioetan Kalaluniako lurretaraino zabaltzen zen. Garai hartan hizkuntza zeltak eta iberiera zituen auzokide. K.o. lehenengo milurtekoan eremu horrek atzerakada itzela izan zuen Pirinioetan eta iparraldean, batez ere erromatar inperioaren eraginez. Gerora ere, euskarak bere lurraldea partekatu zuen arabierarekin eta hainbat hinkuntza erromanikorekin. Euskararen egitura sintaktikoak , hala ere, nortasun propioarekin jarraitu du, eraginak gorabehera\nOrain arte, euskaraz ezagutzen diren lehen hitz idatziak, Akitaniako lurretan, Euskadi eta Nafarroaren hegoaldean, Sorian, Errioxan, Zaragozan eta Hueskan aurkitu dira. Pertsona izenak edo jainko/andregoikoen izenak dira eta hilarrietan idatzitako inskripzioak dira, K.o. I. mendetik III. Mendera.\nNafarroako Lerga herrian erromatarren garaiko hilarri bat topatu zen euskal pertsona izenekin, I. mendekoa. Hala ere, XVI. mendera arte ez da argitaratuko ezagutzen dugun lehenengo liburua, 1545. urtean Nafarroa Behereko Bernart Etxeparek idatzia, eta mende bereko Lazarragaren eskuizkribua.\nEuskara Araba, Bizkaia, Gipuzkoa, Lapurdi, Nafarroa-Garaia, Nafarroa-Beherea eta Zuberoa herrialdeetan hitz egiten da, guztietan estatusa bera ez bada ere. Euskal disaporan ere, euskara, ehun mila lagunek gorde edo berreskuratu dute, besteak beste, tokian tokiko Euskal Etxeei esker. Oro har, milioi bat lagun inguruk hitz egiten duten hizkuntza dugu.\nEuskararen transmisio naturalari eutsi dion eremua honako hau da: Bizkaiko eta Ipar Euskal Herriko lurralde ia osoa, Gipuzkoa osoa, Nafarroako ipar-mendebaldea eta Arabako ibar bat. Baina, eskualde horietaz gain, euskara nonahi entzun eta erabil daiteke. Haur eta gazte gehienek euskaraz ikasten dute eta hiztunen kopurua etengabe igotzen ari da. Euskara, aspaldiko partez, muga estuak puskatzen ari da.\n7) Informazio gehiagorako (Beste webgune interesgarri batzuk)\nhttp://www.euskarabidea.es/euskara: Nafarroako euskararen institutua\nhttp://mediateka.fonoteka.com/: Nafarroako euskararen fonoteka\nhttp://www.euskaltzaindia.net/: Euskararen akademiaren webgunea\nhttp://www.berria.info/: Euskarazko egunkaria\nhttp://www.euskara.euskadi.net/r59-20660/eu/contenidos/informacion/euskarazko_softwarea/eu_9567/aurkib.html: Euskal Autonomia Erkidegoko gobernuaren webgunea\nhttp://www.hiztegia.net/softwarea.php: Hiztegiak eta software\nhttp://www.euskarakultur.org/: Euskararen inguruko elkargoa.\nhttp://www.muturzikin.com/eu.html: Askotariko estekak eta edukiak.\nhttp://www.euskararenetxea.net/: Euskarari buruzko gune espezializatua\nhttp://www.kontseilua.org/: Euskararen normalizazioaren aldeko erakundea\nhttp://www.mintzaira.fr/: Frantziako Euskal Herriko euskararen erakunde publikoa\nhttp://www.ikasbil.net/jetspeed/: Euskara ikasleendako webgunea.\nGero Testua. Axular\n"Gero" Pedro Agerre Axular XVII. Mendeko idazle nafar-lapurtar klasikoak idatzitako liburu nagusia da, baita euskal literatura osoaren garrantzitsuenetarikoa ere.\nBi partetan partitua eta berezia. Lehenbizikoan emaiten da aditzera,\ngeroko utzteak. Bigarrenean kidatzen da, eta aitzinatzen, luzamenduak utzirik, bere hala, bere egin bideari lothu nahi zaikana. Eskritura Saindutik, Elizako doktoretarik eta liburu debozinozkoetarik, Axular Sarako errotorak bildua.\nNe tardes converti ad Dominum, et\nne differas de die in diem, Eccles 5\nG. Milanges erregeren inprimazaillea baithan\n8 Badakit halaber ezin heda naitekeiela euskarako minzatze molde guztietara. Zeren anhitz moldez eta diferentki minzatzen baitira euskal herrian. Nafarroa garaian, Nafarroa beherean, Zuberoan, Laphurdin, Bizkaian, Gipuzkoan, Alaba-herrian, eta bertze anhitz lekhutan. Batak erraiten du behatzea, eta bertzeak so egitea. Batak haserretzea eta bertzeak samurtzea. Batak ilkitzea, bertzeak ialgitea. Batak athea, bertzeak bortha. Batak erraitea, bertzeak esatea. Batak irakurtzea, bertzeak leitzea. Batak liskartzea, bertzeak ahakartzea. Batak hauzoa, bertzeak barridea. Batak aitonen semea, bertzeak zalduna. Finean bat bederak bere gisara, anzura eta moldera. Eztituzte euskaldun guztiek legeak eta azturak bat, eta ez euskarazko minzatzea ere, zeren erresumak baitituzte diferent.\n10 Baiña zeren komunzki, hala eskiribatzea, nola minzatzea, nori berea iduritzen baitzaika hoberenik eta ederrenik: eta ene haur ezpaita zurea bezala, ez, othoi, hargatik arbuia eta ez gaitz erran. Hunetzaz kontent ezpazara, egizu zuk zeure moldera, eta zure herrian usatzen eta segitzen den bezala. Zeren ez naiz ni hargatik bekhaiztuko, eta ez mutturturik gaitzez iarriko. Aitzitik haur da nik nahi nukeien gauzetarik bat, ene enseiu aphur hunek kilika zinitzan eta gutizia, enseiu hobeago baten egitera eta ene hemengo falten ere erremediatzera. Zeren halatan, ez lizateke euskara hain labur, eskas eta ez hertsi, nola munduak uste baitu, eta baitaduka, dela.\nOrai badirudi euskarak ahalke dela, arrotz dela, eztela iendartean ausart, entregu, bithore eta ez trebe.\nZeren are bere herrikoen artean ere, ezpaitakite batzuek, nola eskiriba, eta ez nola irakur.\nProiektua / Project\nEuskara / The Language\nThe Language (English)\nTestuak / Texts\nArgazki galeria / Pictures\nKideak / Contact


Euskal SEO: Euskalseo.eus\nBadirudi zerbait mugitzen ari dela .eus domeinua eskuratzeko posibilitatea izateko. Ni mugimendu horretara gehitzen naiz, euskalseo.eus domeinua lortu nahiko nuke. Eta gainera, .berlin, .tokyo, .nyc eta .london bezelako domeinuak ere eskatzen ari direla jaikinik. Nola geratuko gara ba euskaldunok gure domeinua gabe?\n.eus domeinua erosteko, gutxiengo jende kopuru bat egotea beharrezkoa bada, zihur naiz Euskal Herrian, asko erosiko direla.\nOraingoz, aurre-erregistroa martxan jartzea ondo egongo litzateke, zenbat eskaera dauden jakiteko!


About: dbpedia-eu:Artile Goto Sponge NotDistinct Permalink\nArtilea (aitzineuskaraz: *ardi-iLe) ardietatik edo llama, alpaka, bikuña, ahuntz edo untxietatik lortzen den zuntz bat da. Artilea berez animalia hauen ilea da. Oihalgintzan erabiltzen da mota guztietako jantziak egiteko, beroa mantentzeko duen gaitasuna dela eta. Horregatik artilezko produktuak gehiago erabiltzen dira zonalde hotzetan beroetan baino. Kotoiaren aurkikuntzarekin artilea gutxiago erabiltzen hasi zen, hau sortzen merkeagoa baitzen eta Industri Iraultzaren ondotik prozesatzea ere askoz errezagoa zelako.


Mujeres de Pyrenaica: Far West 7. Colob Canyon - Esti Kerexeta Fernández\nKanoiaren koloreak eta formak erakarrita, barrurantz sartu ginen eskalatzeko materialarekin, baina inolako informaziorik gabe.\nIbilbidea benetan ikuskagarria zen, baina hori nahikoa ez balitz, kanoiaren bukaeran sari ederra izan genuen: eskalatzeko bide ekipatuak!\nBide zoragarria! Helduleku onak, oso luzea eta atsedenik gabekoa. Seguruak elkarretatik oso urrun zeuden eta ni ez nintzen ausartu sokaburu joaten, baina top-ropean disfrutatu nuen bai gorantz eta baita beherantz joaten ere.\nEskalada amaitutzat eman genuenean, kanoi gorri honetan gorriak pasa genituen: kriskitin-suge bat zegoen bide erdian eta eskerrak kriskitinari eragin ziola, zapaltzeko zorian egon nintzen eta!\nNik ere EEUU joan nahi dut, horrelako paretak beti dira eskalatzaileen ametsetakoak. Hurrengo paretaren bat elkarrekin egin beharrean gaude, hiru neska elkarloturik.


Lekeitioko Udala - Lekeitioko Garraitz uharteari Parke Arkeologiko izaera aitortu diote\nLekeitioko Garraitz uharteari Parke Arkeologiko izaera aitortu diote\nAzken urteetan, Lekeitioko Udala eta Lekeitioko Atabaka Elkartea, Aranzadi zientzia elkartearen eta Bizkaiko Foru Aldundiaren laguntzarekin, pausoak ematen ibili dira Garraitz irla balioan jartzeko. Orain, Kultur Ondarearen Zuzendaritzak Garraitz uhartearen (San Nikolas izenaz ere ezaguna) Parke Arkeolgiko izaeraren aitorpena egin dio.\nAipatu, momentu honetan, Atabaka elkartea, Lekeitioko Udala eta Bizkaiko Foru Aldundiko Iraunkortasuna eta Ingurune Naturala Zaintzeko sailak Garraitz irlari buruzko txosten botanikoa egiten dabiltzala. Txosten honen bidez, Garraitz uharteko landaretza eta egungo kontserbazio egoeraren ezagutza handitu eta ondare botanikoa berreskuratzeko eta mantentzeko kudeaketa ereduak proposatu nahi dira. Baita ere, Lekeitioko Udala eta Atabaka Kultur Elkarteak proiektu bat aurkeztu dute Bizkaiako Foru Aldundian, “Garraitz 25 proiektua” izenburua duena. Proiektuaren helburua Garraitz uharteko multzo monumentala dokumentatzea eta balioa ematea da.


San Sebastian Eguna 2018: Banderaren igoera eta danborradak Donostian | Herriak eta hiriak | EITB\nEmozioz eta pozez beteta, gauerdian hasi dira donostiarrak beren egun handia ospatzen.\nOhi bezala hasi dute donostiarrek San Sebastian eguna, gauerdian, Konstituzio plazan: Gaztelubide elkarteak eta gainerako danborradetako kideek Raimundo Sarriegiren San Sebastian martxa jota eta alkateak bandera igota.\nDanbor-hotsak nonahi entzungo dira Donostian: 17.822 helduk -7.314 emakumek eta 10.508 gizonek- hartuko dute parte San Sebastian eguna ospatzeko antolatu dituzten danborradetan. 143 danborrada ibiliko dira hiriko kaleetan barrena, eta horietatik hiru berriak dira.\nGaztetxoen kasuan, 8.046 umek hartuko dute parte San Sebastian eguneko ospakizunetan, Donostia erdialdean eta hiriko auzoetan barrena ibiliko diren danborradetan.\nBestalde, Urrezko Danborra Richard Oribe igerilari paralinpiarrak jasoko du, donostiarrek boto bidez lehendabizikoz horrela erabakita. Saria emateko ekitaldia larunbat honetan egingo dute, haurren danborrada amaitu ostean.\nSan Sebastian eguna Konstituzio plazan amaituko dute bandera jaitsierarekin, gauerdian. Euskal Billeraren (90. urteurrena ospatzen du) haur-danborradako danbor nagusia eta urketari nagusia Union Artesanarekin batera arituko dira bandera erriatzean. Orduan, donostiarrek euren danborrak eta barrilak gordeko dituzte datorren urtera arte.\nDonostian ez ezik, Azpeitian, Lakuntzan eta Tafallan ere ospatzen dute San Sebastian eguna.


Sabin Osorok jasoko du Mutrikun banatuko den Gure balioak saria — Mutrikuko Udala\nSabin Osorok jasoko du Mutrikun banatuko den Gure balioak saria\nSabin Osorok jasoko du Mutrikun banatuko den Gure balioak saria https://www.mutriku.eus/eu/albisteak/sabin-osorok-jasoko-du-mutrikun-banatuko-den-gure-balioak-saria https://www.mutriku.eus/eu/albisteak/sabin-osorok-jasoko-du-mutrikun-banatuko-den-gure-balioak-saria/@@download/image/Sabin-Osoro-GURE-BALIOAK.jpg\nAurten Gure Balioak Saria Sabin Osoro elgoibartarrarentzat izango da, Debabarreneko eskualdean eta batez ere bere herrian, Elgoibarren, enpresa zein gizarte arloko hamaika ekimen sustatu eta sortzen laguntzeagatik.\nEpaimahaiaren gehiengoak aho batez erabaki du saria Sabin Osorori ematea, ekintzailetasun sozialaren eta enpresaren alorrean egindako lan mardularengatik. Era berean, epaimahaiak kontuan izan du Sabin Osororen izaera nekaezina eta adoretsua, bizitza osoan buru belarri lanean jardundakoa, eta beti protagonismoa albo batera utzi dituelako.\nSaria jasotzen duen bosgarren pertsona izan da elgoibartarra. Sariak Debabarrenean gizarte balioen arloan egindako lanagatik eredugarri den pertsona edo erakundea nabarmentzea eta saritzea du helburu.\nSari banaketa ekitaldia datorren azaroaren 5ean egingo da Mutrikuko udaletxean, 18:30ean. Sabin Osorok errekonozimendua jasoko du, JuanLuis Baroja Collet artistaren brontzezko eskultura, Carmelo Urdangarinen eskutik. Urdangarinek iaz jaso zuen sari berdina. Ekitaldian Javier Elzo soziologoak Ziurgabetasun handiko garaietarako balioak hitzaldia eskainiko du. Luntx batekin emango zaio amaiera ekitaldiari.\nEkitaldian parte hartu nahi dutenek, aurrez izena eman dezakete tokia gordetzeko 943 82 01 10 telefonora deituta edo balioak@debegesa.com helbide elektrokinora idatzita.


Egin WordPress Pluginak dirua kostatzea? - Learn Expert Blogging\nEgin WordPress Pluginak dirua kostatzea?\nWordPress ia Interneten erabiltzen den plataforma da 41% erabiltzaileen webgunea WordPress-en eraikitzen dute. Doakoa da, kode irekia, eta malgutasun handia du. Plugin bidez pertsonalizatzeko aukera ugarirekin nahi duzun ikuspegia luzatu dezakezu.\nWordPress pluginak doakoak dira funtzio mugatuekin. Ezaugarri osoak aprobetxatzeko dirua kostatzen dizute. Ordainketa behin edo errepikatua izan daiteke lortzen ari zaren zerbitzuaren arabera.\nPluginak WordPress Plataforma baten atala dira. WordPress bera ahalbidetzen duen doako softwarea da webguneak sortu eta nahi dituzun blogak. Erraz editatu dezakezu, gehitu kode lerroak, berriro ontziratzea, saldu eta banatu kode irekiko software librea denez, lizentzia publiko orokorrarekin. Esan nahi du ez dagoela inolako mugarik zerbitzu mota hori egiteko. Hala ere, bezeroek garatzaile bati kode bat gehitzeagatik eta pertsonalizazioa eskatzeagatik hobetzeagatik ordaintzen diote.\nWordPress pluginek dirua balio dute\nDoako eta Freemium WordPress pluginak\nHonetaz gain, WordPress pluginak kodeketa lerroen zati bat ere badira, ezaugarrien luzapen gisa jokatzen dutenak. Beti gomendatzen diot nire bezeroari pluginen premium ezaugarriak ordaintzea funtzionaltasuna hobetzeko. PHP kodetze garatzailea ez izatea, Beti pluginen laguntza hartzen dut.\nNire bezeroarentzako webgune bat eraikitzen dudan bakoitzean, Beti kontuan hartzen dut webgune guztiz pertsonalizatua eraikitzea doako pluginen laguntzarekin. Ez naiz inoiz saiatzen haien gastua handitzen. Batzuetan, kasua nire bezero batzuek webgune profesional aurreratuak behar dituztenean gertatzen da. Desio horrek azpimarratzen nau ezaugarri bikainen bila joateko.\nEra berean, duela hilabete batzuk erosi nuen “Elementor pro plugina“. Plugin hau egun egun ospea izugarria da. plugin honen abantaila backendean automatikoki kode lerroak gehitzea da. Plugin honekin, gehitu arrastatu eta askatu eginbidea egun gutxiren buruan garatzeko aukera ematen dit. Hau “Elementor pro” plugina kostatzen zait 1000 gehi aldian behin dolarrak urtean.\nFreemium pluginak izozki zaporea bezalakoak dira. Ezin duzu behar den bola eskuratu. Baina erraz jakin dezakezu WordPress plugin berezi horrek nola funtzionatzen duen, nola lagungarria izango den haien zerbitzuarekin jarraitzen baduzu?\nHasiberri indibiduala bazara, Nik pertsonalki ez zaitut lehen plugin baten bila joan hasierako fasean. Maila profesionalera igo beharrean funtsezko ezaugarriak dituen webgune bat garatu beharko zenuke. Zure negozioarekin hazten zarenean premium plugin bat erostea pastel zati bat bezalakoa izango da.\nHorretaz aparte, pertsonalki gomendatzen dizut premium pluginak ez deskargatzea modu etikoan. Lehen esan dizudan bezala, lizentzia publiko orokorrarekin garatzen dira. Edonork kode lerroak gehi ditzakeela esan nahi du, berriro paketatu eta kargatu internet etiketatzera doan.\nLegez kanpo deskargatzearen alde txarra da erraz jarraipena egiteko kode zati bat dutela eta geroago zure webgunea erraz hack dezaketela.. Hack egiteak bere kabuz idatzitako kode bat detektatzea esan nahi du. Badakite kode hori hausteko eta webgunera sartzeko modua. Hau benetan etsipena bihurtzen da zuretzat. Pertsonalki pluginak ofizialetik deskargatzea gomendatzen dizugu WordPress biltegia.\nOrokorrean, WordPress plugin batzuek dirua kostatzen zaizu, WordPress biltegian milaka plugin daude. Alternatiba bat edo beste erraz aurki dezakezu. Norbaitek kostatzen bazaizu, ez du esan nahi plugin alternatiboen garatzaile batek egiten duenik. Batez ere, pluginek hilean behin dirua kostatzen zaizu, urtean behin, behin, edo behin eta berriz, zure eskakizunaren araberakoa da berarekin nola joaten zaren.\nBesteek irakurtzen dutena?\nZenbat diru irabazi dezakezu WordPress blog batekin?\nEros al dezaket domeinua Godaddy eta Host-etik WIX-en?\nPrevious PostZenbat diru irabazi dezakezu WordPress blog batekin?\nNext PostEnpresa txikientzako web ostaturik onena- 7 Jakin beharko zenituzkeen faktoreak\nNola sortu WordPress gunea ostatu gabe?


Haragi-hondakinak: Animali hondakin arrisku gabeak | Aldizkaria | EROSKI CONSUMER\nHaragi-hondakinak: Animali hondakin arrisku gabeak\nKontsumitzailearen eguneroko erosketako oinarrizko elikagaia da haragia. Espainiako Nekazaritza, Arrantza eta Elikadura Ministerioak emaniko datuen arabera, herrialde horretan haragizko produktuen kontsumoa 53 kilo izan zen biztanleko, 2004 urtean. XX. mendearen bigarren erdian herrialde garatuetako haragi kontsumoaren gehikuntzak ganaduaren hazkuntza intentsiboa hedatzeko metodoen erabilera ekarri zuen, baina horrek zenbaitetan haragi-hondakinen okerreko gestio eta suntsipena eragin zuenez, zortzigarren eta bederatzigarren hamarkadetan osasunak arrisku berriak nozitu zituen, hala nola behi eroen gaitz ezaguna, hots, behiaren nerbio sistema zentraleko gaixotasuna izaki, gizakiari eraso zion huraxe, edota dioxinak, efektu kantzerigenoak dituzten substantzia kimikoak. Elikagaiei zegozkien arazo horiek kontrolpean hartutakoan, osasun kontrol zorrotzak ezartzen zituzten herrialdeek -Espainia tarteko- hainbat neurri hartu zituzten, horrelako egoerak berriro gerta ez zitezen, hala nola animaliak elikatzeko haragizko irinen erabilera debekatzea edota abeletxetan animaliak ehorzten debekatzea, ordura arte ohiko praktika bazen ere.\nUrtean 300.000 tona\nEspainiako Haragi Sektoreko Enpresa-Erakundeen Konfederazioak (Confecarne) adierazi duenez, hondakinen muntaz ez dago datu zehatzik, horiek guztiak ez baitira hondakintzat suntsitzen; azpiproduktuetako batzuk -larrua, adibidez-aprobetxatzeko modukoak dira eta. Nolanahi ere, aski segurua dirudi Espainian urtean 300.000 tona hondakin sortzen direla. Horien suntsiketa, Europar Batasunaren Azpiproduktuak Erregulatzeko Osasun-Arauei buruzko Arteztarauari egokitutako Hiri Hondakinen Plan Nazionala osatzeko eratu zen plan jakin baten (Hiltegietako Hondakinen, Konfiskazioen, Haragizko Azpiproduktuen eta Hildako Animalien 2000-2006 Plan Nazional Espainiarra, hain zuzen) arabera kontrolatzen da.\nEgungo legeriak animaliak lurperatzea debekatzen duenez, hondakinak ezabatzeko bide gisa erraustea aukeratu dute adituek. Animalien hondakinak biodegradagarritzat jotzen diren heinean, ingurugiro eta osasunarentzat arriskutsuak dira, horien usteltzeak airea, zorua eta azaleko zein lurpeko urak kutsa baititzake. Hiltegietako era guztietako hondakinak baimendutako pertsonalak ibilgailu ertainetan garraiatzen ditu, berariazko instalazioak eta langileez hornituriko tratamendu-zentroraino. Azalera handietako arduradunek, hiltegietako operatzaileek eta haragi-sektoreko handizkako banatzailek elkarrekin hartutako akordioa indarrean jarriz, hondakin-materialak suntsitzea kostatzen dena kontsumitzaileak ordaintzen du 2002 urteaz geroztik produktuaren azken prezioan.\nJanari-dendak, harategiak, jatetxe eta tabernak, jantoki kolektiboak eta etxeak ere haragizko hondakinen metaketaren eragileak dira. Egun, hondakin horietako gehientsuenak zabortegietara eramaten dira eta, bertan, haragia usteldu eta mikroorganismoak ugaltzeko giro ezin aproposagoa osatzen du; horrek, jakina denez, azken finean akuiferoak kutsa ditzake. Horrelako hondakinak kudeatzea oso ohitura hedatua ez denez, nekez jakin dezakegu horien munta zein den, horiek biltzea eta ondoren kudeatzea benetako buruhauste-iturria baita. Berariazko Araudia badagoen arren, ez da zorrotz aplikatzen ari. Orain bertan, ontziak eta etxetresna elektrikoak biltzean aplikatzen diren kudeaketa-sistema integrala (KSI) sortzeko aukera aztertzen ari dira adituak.\nEnpresa batzuek era askotako konponbideak eskaintzen dituzte, errekuntza egiteko moduaren, tratamendu-edukieraren eta besteren arabera; hortaz, badira animalia txikiak suntsitzeko erraustegiak, zerbitzu zoosanitarioetara bideratutakoak, hiltegientzako berariazko instalazioak, etab. Egungo joera, hainbat lurralde edo autonomi erkidegori zerbitzua eman diezaieketen tamaina ertain edo handiko instalazioak eduki eta erabiltzea da, kostuak urritzeko bidean.\nErraustegiek C gasolioa, gas naturala edota propanoa darabilte erregai eta bertako erregailuetako tenperatura 800º C-taraino irits daiteke. Animaliak mekanismo hidrauliko batek sartzen ditu labean. Eragiketa amaitutakoan errautsak automatikoki kanporatzen dira eta gasak, berriz, igorpenak neurtzeko sistemen bidez kontrolatzen dira (dioxinak, partikula solidoak eta bestelako konposatuak suntsitzeko tratamendua eragiten zaie gasei). Tamaina handiagoko instalazioek, horiez gainera, erre bitarte animali hondakinak kontserbatzeko hozkailu eskergak dauzkate.\nHaragiaren negozioa Espainian eta elikadura alorreko segurtasuna\nConfecarne erakundeak emaniko datuen arabera, Espainian 3,2 milioi tona txerri, 1,3 milioi tona hegazti (oilaskoa, batik bat), 714.000 tona behi, 250.000 tona ardi eta ahuntz, 120.000 tona untxi eta 1,2 milioi tona produktu ekoitzi ziren iaz.\nBehi eroen gaitzak, sukar aftosoak eta txerrien izurriteak sortarazitako krisiek sektorean eragin nabarmena izan zuten arren, egun haragizko produktua konfiantza handien sortarazten duen produktuetako bat da Espainian. Haragi sektorea berriki astindu duen azken krisia izaki, hegaztien gripeak oraino eragin mugatua izan du kontsumoak. Espainian oraingoz hegazti kutsaturik aurkitu ez izana eta herrialde horretan aplikatzen den hazkuntza-sistema zorrotza lagungarri gertatu dira fede on horri eustean.\nErrauskailuen alternatiba ekologikoak\nHorrelako hondakinak suntsitzea dela eta, Espainiako ekoizleen elkarteak eta Nekazaritza, Ingurugiro eta Hezkuntza eta Zientzia Ministerioak alternatibazko sistemak ikertzen ari dira. Balizko konponbide bat ustiakuntzetan bertan erraustegi txikiak instalatzea izan liteke baina haragi-sektoreko arduradunen iritziz, sor litezkeen igorpenen aitzakiaz, lizentziak banatzeko unean agintariak zorrotzegi jokatzen ari dira. Sektorearen gehiengoa alde daukan metodo bat, ingurugiroa errespetatuz, hondakinak suntsi litezken hobi estanko bereziak garatzea litzateke.\n"Ecologistas en Acción" eta antzeko erakundeak zabortegi eta erraustegiei alternatibak planteatzen ari dira, hala nola, elikaduran diharduten industrialdeetan, hiltegiko hondakinak eta bestelako hondakin organikoak digestio anaerobikoez suntsitzeko instalazioak ezartzea. Elkarte eta erakunde horiek gogoratu dutenez, hondakinen kudeaketari dagokionez, gertukotasuna eta kanpotik laguntzarik ekarri behar ez izatea exijitzen du Europar Batasunak. Oxigenorik ezean, mikroorganismoen eraginez hondakinen eduki organikoa murrizten duen prozesua da digestio anaerobikoa. Bertatik, nekazaritzan erabili ahal izango den basa eta gas batzuk (biogasak) ekoizten dira.


Donostiako Zinemaldiak bere irudia berritu du | Kultura | Berria\nDonostiako Zinemaldiak bere irudia berritu du\nTGA estudioak egin du diseinua. Sailetako kartelak ere aurkeztu ditu\nDonostiako Zinemaldiaren irudi berria. DONOSTIAKO ZINEMALDIA Tamaina handiagoan ikusi\nDonostiako Zinemaldiak «nortasun grafiko berria» eta 66. aldiko sailetako kartelak aurkeztu ditu. Jaialdiaren arduradunek azaldu dutenez, «marka eguneratzea eta ikusgaitasun handiagoa izatea» dira irudia berritzeko arrazoiak. Donostiako TGA estudioak sortu ditu irudia eta kartelak. Maskorra, jaialdiaren izena —euskaraz, gazteleraz eta ingelesez idatzia— eta izenaren laburdura ingelesez— biltzen ditu logotipo berriak. Arduradunen esanetan, estudioak «lerro sintetikoagoko eta sendotasun bisual handiagoko maskor bat erabili du, erakusteko Zinemaldia modernoa dela, etengabe berraztertzen dela eta testuinguru aldakorrera moldatzen dela».\nAzaldu dute sailetako kartelek, berriz, «dinamismoa, argitasuna eta bizitasuna» ageri dituztela, eta trataera eta nortasun grafiko bera dituztela; denek daukate argazki batez eta ilustrazio batez osatutako konposizio bat. Alabaina, era berean sail bakoitzak bere nortasuna duela nabarmendu dute, kolore bereizgarri bati esker. Jakinarazi dute Sail Ofizialaren kartela aurrerago aurkeztuko dutela.\nTGA estudioak, hamabost urteko ibilbidean, irudiak sortu ditu Donostia Kulturarentzat, Kutxa fundazioarentzat, Elias Kerejeta zinema eskolarentzat zein Aquariumentzat, besteak beste; baita hainbat kartel ere.


Zenbat urte dituen bihotzak, zein zabalera duen errepidea. Misioa: nazioko eta nazioarteko industria elektrikoan gero eta indartsuagoa izatea, pertsonen bizitza kalitatea etengabe hobetzea. Balioak: fidagarritasuna betetzea, aldaketaren alde egitea. Negozio filosofia: bihotzak zenbat urte dituen, zein zabalera duen errepidea. Kon ...\nZein da tentsio egonkortzailea: Tentsio egonkortzailea tentsio konstante bat automatikoki mantentzeko diseinatutako ingeniaritza elektrikoaren gailua da. Erregulatzaile batek "feedforward" diseinu soila izan dezake edo feedback negatiboa kontrolatzeko begizta izan dezake. Servo motorren kontrola edo erreleen kontrola ...\nEnergia inbertsioaren boomaren txanda berri baten etorrerarekin\nEnergia inbertsioaren boomaren txanda berri baten etorrerarekin batera, potentziaren transmisio eta transformazio ekipoen fabrikazioak gaitasun osoz egongo dira hurrengo urteetan, ekoizpen eta salmenten hazkundea eta oso egoera oparoa agertuko dira. Energiaren transmisioaren eta banaketaren adar garrantzitsu gisa ...\n© Copyright - 2010-2020: Eskubide guztiak erreserbatuta. Aholkuak - Nabarmendutako produktuak - Web mapa - Mugikorretarako gunea Tentsioaren egonkortzailea anplifikadorearentzat, Tentsio egonkortzailea 5000va, Tentsio Egonkortzailea Etxe Osoarentzat, Tentsio digitalaren egonkortzailea Ac, 2kva-ko tentsio egonkortzailea, 4kva-ko tentsio egonkortzailea, Produktu guztiak


Mende bat etorkizuna eraikitzen Mende bat etorkizuna eraikitzen - Goierriko Hitza\nApi 4, 2017\tNork\tLoinaz Agirre\t-\nMende bat etorkizuna eraikitzen\nCAFen 100. urteurrenean Andres Arizkorreta presidente exekutiboak hitzaldia egin du. Etorkizuneko erronkak izan ditu hizpide. Enplegua sortuko duela iragarri du\nIgartzako jauregia jendez gainezka zela, eta kanpo aldean Madrilgo CAFeko langileen protesta mezuak entzungai zirela, Andres Arizkorreta CAFeko presidente exekutiboak Beasaingo Fabrika Handiaren etorkizuna izan zuen hizpide ostiralean Lemniskata elkarteak antolatutako hitzaldian. Ehungarren urteurrenari erreferentzia eginez, CAFek «mende bat etorkizuna eraikitzen» daramala gogoratu zuen Arizkorretak: «Etorkizuneko proiektua iraunkorra eta jasangarria eraikitzea da CAFen erronka, pertsonetan oinarritutakoa; orain aldiko distirak baino garrantzia handiagoa du horrek guretzat».\nAzken 20 urteetan aldaketa handia ezagutu du Beasainen «burua eta bihotza» dituen Fabrika Handiak. Batetik, trenak egitetik, garraio zerbitzu integrala ematera pasa da CAF. Bestetik, 1980eko hamarkadan trenen %85 Espainiako Estatuan saltzen bazituzten ere, gaur egun munduko 22 herrialde desberdinetako 47 proiekturekin ari dira lanean, lau familiako produktuak eskainiz: abiadura handiko trena, aldirikoak, metroa eta tranbiak. Hori guztia, «pertsona kualifikatuekin eta anbiziotsuekin» lortu dutela nabarmendu zuen: «8 lantoki eta 14 filialek osatzen dugu CAF; 7.537 pertsona gara». Beasaingo lantegian izandako langile kopuruaren hazkundea nabarmendu nahi izan zuen: «Beasainen 1992an 1.739 pertsona ari ginen lanean, gaur egun, 2.437 gara».\nCAFek «hazten» jarraitu nahi du etengabe, hazteko hiru helburu jarrita: tren gehiago egitea eta saltzea, zerbitzu eta negozio gehiago eskaintzea, eta digitalizazioari aurre hartzea. Era horretan, berrikuntzan eta garapenean inbertitzen jarraituko du CAFek, «izugarrizko iraultza digitala» baitago. Berrikuntzaren eta garapenaren alorrean seinalizazio sisteman (etorkizuneko trenak automatikoak izango dira), energiaren biltegiratzean (katenariarik gabeko tranbia, adibidez) eta trenaren digitalizazioa (trenetan sensoreak jarri eta informazioa jasotzea) dituzte erronka. «Trenaren 30 urteko bizitzaren kostuan jarri behar dugu indarra. Izan ere, guk lehiaketak galdu ditugu kotxeetan preziorik onenak izanagatik, trenaren bizitzako kosturik onena ez genuelako». Ildo horretan, bezeroek egindako balorazioa ere oso kontuan hartzen dute CAFeko ordezkariek: «Bezeroek 7ko nota ematen digute batez beste, oso ongi bat da, baina guk bikaina lortu nahi dugu».\nEuropako herrialdeetan lekua egiten ari da pixkanaka CAF: Europan %40 eta AEBetan, %24 saltzen du. «Lehengo dibisioan gaude, eta exijentzia maila ere gero eta handiagoa da». Asiako merkatuan ere lekua egin nahi dutela azaldu zuen Arizkorretak. Goierrin eta Beasainen CAF enpresari Fabrika Handia deitzen bazaio ere, lehiakideen artean «txikiena» dela gogoratu du: Siemens CAF baino sei aldiz handiagoa da eta Alston, bost aldiz handiagoa. Era berean, finantza egituraketa berrietara egokitzea ere beharrezkoa da Arizkorretarentzat, bere sektoreko enpresekin lehiatu ahal izateko.\nAzkenik, CAFen «enpleguari lotutako ziklo berria hasi» dela iragarriz amaitu zuen Arizkorretak hitzaldia, «enplegua sortuz eta aberastasuna sortuz eta banatuz». Epe motzean, 93 ingeniari kontratatzeko asmoa dute; «Lanbide Heziketako ikasleek ere, formazio maila ona baldin badute, izango dute lekua CAFen», aurreratu zuen. Dena den, garbi utzi nahi izan zuen eskualdean hazteko ezinbestekoa dela «globalean» haztea: «Europako azken kontratuekin Beasainen ere zuzeneko lanpostuak sortuko dira».\nCAF enpresak 11,8 miloi irabazi ditu le ...\nBiktimen mahai-ingurua gaur, eta ‘P ...\nNork Loinaz Agirre - Api 25, 2018\nNork Loinaz Agirre - Api 20, 2018\nMaddi Aiestaran: «Egindako lanarekin gus ...


Kontraesanean - - Anboto.org\nJasone Agirre Garitaonandia (Kazetaria) 2014-04-04 08:30\nIdazle eta rockero ezagun biri elkarrizketa kazetariak. Galdetu die politikaz, euskararen inguruan... Gazteleraz egin du lehenengo, kantariak ez baitaki euskaraz. Bata eta bestea. Gero euskaraz hasi da idazlearekin. Beste edozeren gainetik, zentzu kritikoa eta sentsibilitatea behar dela dio idazleak. Hori gustatu zaio kazetariari; gogoan hartzekoa, benetan.\nAurrera egin eta “biok euskararen aldekoak izan zarete”, bota dio idazleari. Eta aghhrr! Urduri ipini da idazle hori… Berarentzat euskara, ura arrainarentzat bezala dela dio… edo antzeko zeozer. Berezko duela, eta bera ez dela sekula izan “euskararen aldeko”.\nAkabo. Zergatik galdetu ote dio horrela? Ez zen errazago izango “euskarari buruz zer?” edo halakoren bat botatzea?\nDeseroso sentitzen dela esan du idazleak, eta “agur eta agur”. Amaitu da elkarrizketa.\nBere buruarekin haserre doa kazetari koitadua. Grabazioa entzuten hasi da. Gaztelerazko zatia entzun du, eta “ zer?”. Atzera bota du berriro. Ez, ez dabil oker. Ondo entzun du. Idazleak “sí, nosotros hemos estado a favor del euskara” dio, hitzez hitz, gero euskaraz kontrakoa esan badu ere.\nAkabatu egingo luke. Baina horren ordez, zentzu kritikoa euki gura duenez, hauxe idatzi du kazetariak; eta sentsiblea denez, ez du idazlearen izena esango.


Korrika 16ren kartela\nGaur arratsaldeko 17:30tan aterako da Tuteratik, Nafarroatik, Korrika 16, AEK-ko euskaltegiek antolatzen duten euskararen aldeko lasterketa herrikoia. Apirilaren 5a bitartean lasterketak Euskal Herriko herri eta bazter ia guztiak igaroko ditu, Gasteizen bukatu arte. Bidean 'Ongi etorri!' leloa eramango dute korrikalariek, euskara ikasi eta euskal kulturaren mundura gerturatzeko ahalegina egiten duten ikasle, etorkin eta Diasporako kideei omenaldia eginez. Eta ohi bezala Diasporan ere euskaldunek Korrika ospatuko dute: Montevideon, Londresen, Mexikon, Buenos Aires, Madrilen, Bartzelonan, Shanghaien...\nDonostia-San Sebastián. Dena prest dago Tuteran gaur arratsaldean Korrika 16 abiarazteko. Lasterketak guztira 2.492 kilometro egingo ditu Euskal Herrian zehar eta apirilaren 5ean bukatuko da Gasteizen. Edizio honetako leloa 'Ongi etorri euskaraz bizi nahi dugunon herrira' da eta ideia horrekin lasterketa Euskal Herrian barna ibiliko da datozen egunetan. Korrikaren webgunean ibilbide osoa eta ordutegia eskuratu daitezke, bakoitzak gertuen duen lekuan lasterketarekin bat egiteko kilometro --edo metro-- gutxi batzuetan bada ere.\nDiasporatik lasterketarekin bat egin nahi dutenek ere izango dute aukerarik, hainbat hirietan --Montevideon, Mexikon, Londresen, Buenos Aires, Madrilen, Bartzelonan, Shanghai-- Korrikaren aldeko ekitaldiak egingo dira eta. Ekitaldi hauen egitarau jakinarazi digun azkenetakoa Uruguaiko Montevideoko Euskal Erria Euskal Etxea izan da. Apirilaren 4ean egingo dute jaia Euskal Erria-ko kideek, goizeko 10:00etatik 12:00etara hiriburuko kaleetan barrena lasterketa eginez.\nLasterketa noski herrikoia izango da eta parte hartzea da garrantzitsuena, bakoitzak ahal duen abiadan. Antolatzaileek azaldu dutenez berdin da lasterka, oinez, autoz edo bide bazterretik korrikalariak animatuz parte hartzea! Informazio gehiago eskuratu nahi izanez gero, jarri harremanetan Euskal Erriarekin 908 79 77 telefonora deituz edo e-maila bidaliz euskale@montevideo.com.uy helbidera.\nEgitarauari azken ukituak ematen ari diren besteak London Basque Society-ko bazkideak dira. Korrika elkarte honetako hitzordu klasikoetako bat da --edizio gehienetan egin dute zerbait-- eta aurten ere izango da zer egin Londresen. Ekitaldiak apirilaren 3an, ostiralean, hasiko dira, Topagunea elkartearen VI. Film Laburren Zirkuituko zortzi euskal laburmetraien emanaldiarekin. Ekitaldia euskal etxearen egoitzan, Oxford House-n egingo da, 19:00tatik 21:00ak arte.\nHurrengo egunean, larunbatean, Korrika 16 dela eta lasterketa sinboliko bat egingo dute Londreseko euskaldunek Oxford House-n ondoan dagoen parkean, 13:00tan. Lasterketaren ostean bazkari herrikoia egingo da eta Iñaki Lopez de Luzuriaga irakasleak txalaparta erakustaldia eskainiko du. Informazio gehiago eskuratu nahi izanez gero, bidali e-maila hona.\nBartzelonako Euskal Etxearen Korrika Kulturala bizi-bizi dabil, Korricursaren bezperatan\nKorrika 16 Mexikora ere helduko da: lasterketa, txikientzako euskal rally-a, zinea, hitzaldiak eta gehiago\nMadrileko EEak AEKren lasterketa euskaltzalearekin bat egingo du 'Korrika Madrilen ere!' lelopean\nAurtengoan ere Korrikak izango du oihartzuna munduan: Txinan, Mexikon, Ingalaterran, Katalunian...\nKorrika 16k munduko euskal etxeei euskararen aldeko herri lasterketan parte hartzeko gonbitea egiten die


ARARTEKO, 6.4. Material didaktikoak eta ikastetxeekiko kolaborazioa\n2011. urtean, hainbat material argitaratu dira, eta EAEko lehen hezkuntzako ikastetxe guztietan banatu dira, berriki estreinaturiko Eskubideen uhartea web gunea ezagutarazteko xedez; hain zuzen, hurrengo atalean azalduko dugun bezala, web gune horretan jarduera ugari proposatzen dira 6 eta 12 urte bitarteko neska-mutilekin haurren eskubideen gainean lan egiteko. Hala, web guneko pertsonaiekin eskola-egutegirako plantilla bat egin dugu, itsasgarrien formatuan, eta ikastetxeetan banatu dugu ikasturte hasieran. Pertsonaia horiek izan dira protagonista, orobat, azaroaren 20an Haurren Eskubideen Nazioarteko Egunaren harira ikastetxeetarako egin zen kartelean eta lehen hezkuntzako haur guztiei banatu zitzaien orri-markatzakoan.\nBestalde, aurten Rainbow proiektua jarri da abian (proiektuaren zentzuaren ingelesezko sigla jasotzen du: Rights Against IntoleraNce: Building an Open-minded World/ Intolerantziaren aurkako eskubideak: aurreiritzirik gabeko mundu bat eraikiz). Horren xedea da haurren, nerabeen, gazteen eta irakasleen artean homofobiaren eta transfobiaren aurka borrokatzeko testuak eta ikus-entzunezko materialak sortzea eta zabaltzea, eta Europan homosexualen eta transexualen eskubideak erabat errespetatu eta aitortuko dituen kultura bat sustatzea. Proiektuan Europako zazpi herrialdetako hamar erakunde publikok eta pribatuk parte hartzen dute (Alemania, Belgika, Bulgaria, Espainia, Herbehereak, Italia eta Erresuma Batua), eta Europako Batzordeak babesten du (Justizia, Askatasun eta Segurtasuneko Zuzendaritza Nagusiko Oinarrizko Eskubideen eta Hiritartasunaren Zuzendaritza).\nLehenengo gauzatze-urte honetan (bi aurreikusi dira), ikerketa bat egin da jadanik Euskal Autonomia Erkidegoko eskola-umeen eta irakasleen artean gai horren inguruan dauden estereotipoei buruz, aurrera egin da eskoletan estereotipo horien aurka borrokatzeko tresna didaktiko gisa balioko duten hezkuntza-materialen prestakuntzan, eta Eusko Jaurlaritzako Berrikuntza Pedagogikorako Zuzendaritzarekin elkarlanean aritzeko oinarriak ezarri dira. Bestalde, urte amaieran, gonbit egin zaie bigarren mailako, batxilergoko eta heziketa-ziklo artistikoetako ikastetxeei Europako 15 eta 19 urte bitarteko nerabe eta gazteentzat LGTB gaiaren inguruan antolatu den film laburren lehiaketan parte hartzera. Epaimahaiaren erabakia, bai eta hautatutako film laburren erakusketa ere, Milanen izango da, 2012. urtearen erdialdera.\nEuropako beste herrialde batzuekin elkarlanean aritzeko proiektu hau guztiz aberasgarria izaten ari da, eta erakunde honek espero du emaitzak zabaltzea —Eusko Jaurlaritzako Hezkuntza Sailaren laguntzarekin— baliagarria izango dela bizikidetza-eredu berri baten oinarriak ezartzeko, non adin goiztiarretatik aniztasun afektibo-sexuala eta generokoa guztiz onarturik eta integraturik egongo diren.\nAzkenik, aipatu behar dugu urteko lehenengo hiruhilekoan Euskal Autonomia Erkidegoko hezkuntza-zentro guztiei birbidali genizkiela teknologia berrien erabilera ziurra sustatzeko material didaktikoak: Leihoak. Abentura erreala mundu birtualean eta ziberbullynga. Teknologia berrien bidezko jazarpena prebenitzeko gida azkarra.